
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 52 


18 Φεβρουάριου 2004 


ΝΟΜΟΣ ΥΠΆΡΙΘ.3234 

Αναπροσαρμογή συντάξεων του Δημοσίου 
καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Αναπροσαρμογή συντάξεων 

1. Όπου στις διατάξεις των άρθρων 9 και 82 του Κώδικα 
Πολιτικών και Στρατιωτικών Συντάξεων (Π.Δ. 166/2000, 
ΦΕΚ 153 Α') αναφέρεται "Ν. 2470/1997" από 1ης Ιανουά¬ 
ριου 2004 και μετά, νοείται "Ν. 3205/2003 (ΦΕΚ 297 Α')". 

2. Τα τρία τελευταία εδάφια της παραγράφου 1 του άρ¬ 
θρου 4 του Κώδικα Συντάξεων Προσωπικού Σιδηροδρό¬ 
μων (Π.Δ. 167/2000, ΦΕΚ 154Α') αντικαθίστανται ως εξής: 

"Η κατάταξη σε μισθολογικά κλιμάκια των σιδηροδρομι¬ 
κών υπαλλήλων που υπάγονται στις διατάξεις της παρού¬ 
σας παραγράφου, από 1ης Ιανουάριου 2004 και εφεξής, 
γίνεται με βάση την ανωτέρω κατά κλάδο εξομοίωση και 
την προβλεπόμενη από τις διατάξειςτου άρθρου 3του Ν. 
3205/2003, αντίστοιχη μισθολογική κλίμακα του κλάδου 
αυτού. Οι διατάξεις της παραγράφου 2 του άρθρου 16 
του Ν. 2470/1997 έχουν ανάλογη εφαρμογή και για τους 
σιδηροδρομικούς υπαλλήλους της παραγράφου αυτής." 

3. Οι διατάξειςτηςπαραγράφουδτου άρθρου 4του Κώ¬ 
δικα Συντάξεων Προσωπικού Σιδηροδρόμων αντικαθί¬ 
στανται ως εξής: 

"8. Ως μισθός για τον κανονισμό της σύνταξης των γενι¬ 
κών διευθυντών και των βοηθών γενικών διευθυντών λαμ- 
βάνεται υπόψη ο βασικός μισθός της θέσης του Γενικού 
Διευθυντή Υπουργείου. Τη σύνταξη αυτή δικαιούνται όσοι 
διετέλεσαν σε θέση γενικού διευθυντή ή βοηθού γενικού 
διευθυντή, επί μία τουλάχιστον τριετία, με εξαίρεση τις 
περιπτώσεις θανάτου ή απόλυσης λόγω νόσου ή τριακο- 
νταπενταετίας ή ορίου ηλικίας ή κατάργησης της θέσης 
τους." 

4. Ο ανακαθορισμός της σύνταξης των δημοσίων πολι¬ 
τικών υπαλλήλων και των κληρικών που εξήλθαν από την 
υπηρεσία από 1ης Ιανουάριου 2004 έως τη δημοσίευση 
του νόμου αυτού γίνεται από τις αρμόδιες διευθύνσεις 
συντάξεων του Γενικού Λογιστηρίου του Κράτους, μετά 
την έκδοση από τη Διοίκηση της πράξης κατάταξης του 


υπαλλήλου σε μισθολογικά κλιμάκιο και την κοινοποίηση 
της πράξης αυτής στις παραπάνω διευθύνσεις. 

Ειδικά ο ανακαθορισμός των συντάξεων των υπαλλή¬ 
λων των παραγράφων 10 και 11 του άρθρου 9, καθώς 
και του άρθρου 82 του Κώδικα Πολιτικών και Στρατιω¬ 
τικών Συντάξεων, γίνεται οίκοθεν από τις αρμόδιες δι¬ 
ευθύνσεις του Γενικού Λογιστηρίου του Κράτους, σύμ¬ 
φωνα με όσα ορίζονται στις διατάξεις των παραγρά¬ 
φων αυτών. 

Τα οικονομικά αποτελέσματα από τον ανακαθορισμό 
των συντάξεων της παρούσας παραγράφου αρχίζουν 
από την ημερομηνία έναρξης πληρωμής της σύνταξης. 

5. Οι συντάξεις των δημοσίων πολιτικών υπαλλήλωνπου 
έχουν αποχωρήσει από την υπηρεσία έως και 31 Δεκεμ¬ 
βρίου 2003 αναπροσαρμόζονται από 1ης Ιανουάριου 
2004 οίκοθεν από τις αρμόδιες διευθύνσεις συντάξεων 
του Γενικού Λογιστηρίου του Κράτους, σύμφωνα με τις 
διατάξεις των άρθρων 1 έως και 7 και 19του Ν. 3205/2003 
σε συνδυασμό και με τις διατάξειςτου Κώδικα Πολιτικών 
και Στρατιωτικών Συντάξεων. Τυχόν επιπλέον χρόνος που 
χρησιμέυσε στη μισθολογική εξέλιξη των ανωτέρω με τις 
διατάξειςτου Ν. 2592/1998 (ΦΕΚ57 Α'), λαμβάνεται υπό¬ 
ψη για τη μισθολογική εξέλιξη των υπαλλήλων αυτών με 
την παρούσα αναπροσαρμογή. 

6. Η κατάταξη σε μισθολογικά κλιμάκια των συνταξιού¬ 
χων της προηγούμενης παραγράφου γίνεται με βάση τον 
κλάδο στον οποίο ανήκουν και την προβλεπόμενη από τις 
διατάξεις του άρθρου 3 του Ν. 3205/2003 αντίστοιχη μι- 
σθολογική κλίμακα. 

7. Η πλασματική υπηρεσία που προβλέπεται από ειδικές 
συνταξιοδοτικές διατάξεις και λογίζεται ως πραγματική 
δημόσια υπηρεσία για κάθε συνέπεια δεν λαμβάνεται 
υπόψη για την κατάταξη στα μισθολογικά κλιμάκια του οι¬ 
κείου κλάδου. 

8. Οι διατάξεις των προηγούμενων παραγράφων για 
αναπροσαρμογή των συντάξεων έχουν εφαρμογή και για 
τις συντάξεις των παρακάτω ειδικών κατηγοριών συνταξι¬ 
ούχων: 

α) Των ιατρών των αγροτικών ιατρείων, των υγειονομι¬ 
κών σταθμών και των κινητών υγειονομικών μονάδων που 
εξήλθαν πριν από την ισχύ του Ν. 828/1978 (ΦΕΚ 202 Α'), 
καθώς και των ιατρών των νοσηλευτικών ιδρυμάτων του 
Ν.Δ. 2592/1953 (ΦΕΚ 254 Α'), οι οποίοι δεν εντάχθηκαν 
στο Εθνικό Σύστημα Υγείας. 

β) Των αναπληρωτών αγροφυλάκων, των επί θητεία 
αγροφυλάκων, των αγροφυλάκων και των αρχιφυλάκων 
αγροφυλακής, καθώς και των υπαλλήλων περιορισμένης 
διαβάθμισηςτου Δημοσίου, τωνΝ. Π. Δ.Δ. καιτωνΟ.Τ.Α, οι 
οποίοι εξελίσσονται στα κλιμάκια της κατηγορίας τους, 
γ) Των ασφαλισμένων στο τέως Τ.Α.Κ.Ε.. 
δ) Των δικηγόρων με έμμισθη εντολή των οποίων η σύ¬ 
νταξη αναπροσαρμόζεται με βάση τα μισθολογικά κλι¬ 
μάκια της ΠΕ κατηγορίας του Ν. 3205/2003, όπως αυτά 
διαμορφώνονται κάθε φορά, κατά την παρακάτω αντι¬ 
στοιχία: 

α. Δικηγόροι στο Πρωτοδικείο το 15ο Μ.Κ. 
β. Δικηγόροι στο Εφετείο το 8ο Μ.Κ. 
γ. Δικηγόροι στονΆρειο Πάγοτο Ιο Μ.Κ. και 
ε) Των αδιαβάθμιστων κοινοτικών υπαλλήλων των οποί¬ 
ων η σύνταξη αναπροσαρμόζεται με βάση ποσοστό ογδό¬ 
ντα τοις εκατό (80%) του βασικού μισθού του εισαγωγι¬ 
κού μισθολογικού κλιμακίου της ΥΕ κατηγορίας, όπως αυ¬ 
τός διαμορφώνεται κάθε φορά και τα έτη της συνολικής 
συντάξιμης υπηρεσίας τους. 

9. Ειδικά οι συντάξεις: 

α) Των τέως αναπληρωτών γενικών διευθυντών ανα¬ 
προσαρμόζονται με βάση ποσοστό ογδόντα πέντε τοις 
εκατό (85%) των μηνιαίων συντάξιμων αποδοχών του 
βαθμού Γενικού Διευθυντή Υπουργείου, όπως αυτές 
ισχύουν κάθε φορά. 

β) Τωντέως επιθεωρητών εκπαίδευσης αναπροσαρμό¬ 
ζονται με βάση μηνιαίο βασικό μισθό ο οποίος προσδιορί¬ 
ζεται με πολλαπλασιασμό του βασικού μισθού του Μ.Κ. 1 
της κατηγορίας ΠΕ με συντελεστή ένα και είκοσι εκατο¬ 
στά (1,20). 

γ) Των προσώπων των διατάξεων της παραγράφου 7 
του άρθρου 1 του Π.Δ. 166/2000 στα οποία περιλαμβάνο¬ 
νται και οι μετακλητοί ή επί θητεία νομάρχες α' ειδικών θέ¬ 
σεων, επί κοινοβουλευτικών κυβερνήσεων, με εξαίρεση 
τους Επάρχους, αναπροσαρμόζονται με βάση τις μηνιαί¬ 
ες συντάξιμες αποδοχές Γενικού Γραμματέα Υπουργεί¬ 
ου, όπως αυτές ισχύουν κάθε φορά. 

δ) Των λογοτεχνών - καλλιτεχνών αναπροσαρμόζονται 
οίκοθεν από τις αρμόδιες διευθύνσεις συντάξεων του Γε¬ 
νικού Λογιστηρίου του Κράτους καιτο ποσό της σύνταξής 
τους ορίζεται ίσο με το πενήντα τοις εκατό (50%) του μη¬ 
νιαίου βασικού μισθού του 3ου Μ.Κ. της ΠΕ κατηγορίας 
όπως ισχύει κάθε φορά για τους δημοσίους πολιτικούς 
υπαλλήλους. 

10. Οι διατάξεις του Κώδικα Συντάξεων Προσωπικού Σι¬ 
δηροδρόμων, όπως τροποποιημένες με τις διατάξεις του 
άρθρου αυτού του νόμου αυτού ισχύουν, έχουν εφαρμο¬ 
γή και για την αναπροσαρμογή των συντάξεων που έχουν 
ήδη κανονιστεί μέχρι τη δημοσίευση του νόμου αυτού. Η 
αναπροσαρμογή γίνεται οίκοθεν από τις αρμόδιες διευ¬ 
θύνσεις συντάξεων του Γενικού Λογιστηρίου του Κρά¬ 
τους, τα δε οικονομικά αποτελέσματα αρχίζουν από 1ης 
Ιανουάριου 2004. Προκειμένου για συνταξιοδοτούμε- 
νους από το Ταμείο Ασφάλισης Προσωπικού Οργανισμού 
Τηλεπικοινωνιών Ελλάδος (Τ.Α.Π.Ο.Τ.Ε.) με τις διατάξεις 
του Ν.Δ. 3395/1955 (ΦΕΚ276Α'), κατά το χρονικό διάστη¬ 
μα από 1ης Ιανουάριου 2004 και μετά, τα οικονομικά απο¬ 
τελέσματα αρχίζουν από την ημερομηνία έναρξης πλη¬ 
ρωμής της σύνταξης. 

11. Τα ποσά των περιπτώσεων α', β' και γ' της παραγρά¬ 
φου 7του άρθρου 1 του Ν. 2592/1998 αυξάνονται από 1ης 
Ιανουάριου 2004 σε 90,160 και 230 ευρώ, αντίστοιχα. 


12. Η οικογενειακή παροχή που προβλέπεται από τις 
διατάξεις του άρθρου 11 του Ν. 3205/2003, όπως αυ¬ 
τές ισχύουν κάθε φορά, χορηγείται από 1ης Ιανουάριου 
2004 με τους ίδιους όρους και προϋποθέσεις στους 
συνταξιούχους και βοηθηματούχους του Δημοσίου 
γενικά. 

13. Οι διατάξεις του πρώτου εδαφίου της παραγράφου 
5 του άρθρου 55 του Κώδικα Πολιτικών και Στρατιωτικών 
Συντάξεων αντικαθίστανται ως εξής: 

"5. Το κατώτατο όριο σύνταξης ή βοηθήματος των συ¬ 
νταξιούχων και βοηθηματούχωντου Δημοσίου γενικά κα¬ 
θορίζεται, χωρίς το συνυπολογισμό του επιδόματος εξο¬ 
μάλυνσης, καθώς και του τυχόν καταβαλλόμενου επιδό¬ 
ματος ανικανότητας, στο μισό του μηνιαίου βασικού 
μισθού του εισαγωγικού μισθολογικού κλιμακίου της ΥΕ 
κατηγορίας, όπως ισχύει κάθε φορά." 

14. Οι διατάξεις του πρώτου εδαφίου της παραγράφου 
2 του άρθρου 18 του Κώδικα Συντάξεων Προσωπικού Σι¬ 
δηροδρόμων αντικαθίστανται ως εξής: 

"2. Το κατώτατο όριο σύνταξης ή βοηθήματος των συ- 
νταξιοδοτούμενων από το Δημόσιο σιδηροδρομικών συ¬ 
νταξιούχων και βοηθηματούχων καθορίζεται, χωρίς το 
συνυπολογισμό του επιδόματος εξομάλυνσης, καθώς και 
του τυχόν καταβαλλόμενου επιδόματος ανικανότητας 
στο μισό του μηνιαίου βασικού μισθού του εισαγωγικού 
μισθολογικού κλιμακίου της ΥΕ κατηγορίας, όπως ισχύει 
κάθε φορά." 

15. α. Οι διατάξεις της παραγράφου 11 του άρθρου 59 
του Κώδικα Πολιτικών και Στρατιωτικών Συντάξεων που 
προστέθηκαν με τις διατάξεις της παραγράφου 13 του 
άρθρου 1 του Ν. 3029/2002 (ΦΕΚ 160 Α') παύουν να ισχύ¬ 
ουν με εξαίρεση τους στρατιωτικούς. 

β. Οι διατάξεις των παραγράφων 3, 4, 5 και 6 του άρ¬ 
θρου 10 του Ν. 3075/2002 (ΦΕΚ 297 Α') παύουν να ισχύ¬ 
ουν, με εξαίρεση τα πρόσωπα που διέπονται από τις δια¬ 
τάξεις των παραγράφων 1 και 2 του ίδιου άρθρου και νό¬ 
μου, καθώς και όσους από αυτά έχουν εξέλθει της 
υπηρεσίας μέχρι 31 Δεκεμβρίου 2003. 

16. α. Ειδικά για το έτος 2004 το ποσοστό αύξησης της 
καταβαλλόμενης την 31η Δεκεμβρίου 2003 σύνταξης, για 
όλους τους συνταξιούχους του Δημοσίου, γενικά, δεν 
μπορεί να είναι μικρότερο του τέσσερα τοις εκατό (4%), 
σε περίπτωση δε που είναι μικρότερο καταβάλλεται προ¬ 
σωπική και αμεταβίβαστη διαφορά μέχριτη συμπλήρωση 
συνολικού ποσοστού αύξησης τέσσερα τοις εκατό (4%), 
η οποία προσαυξάνει το επίδομα εξομάλυνσης της περί¬ 
πτωσης α'της παραγράφου 1 του άρθρου 29του Ν. 2768/ 
1999 (ΦΕΚ273 Α'). 

β. Για τον προσδιορισμό της καταβαλλόμενης την 31η 
Δεκεμβρίου 2003 και την 1η Ιανουάριου 2004 σύνταξης 
λαμβάνονται υπόψη τα ποσά της περίπτωσης β' της πα¬ 
ραγράφου 1 του άρθρου 29του Ν. 2768/1999, καθώς και 
το επίδομα εξομάλυνσης του ίδιου άρθρου και νόμου. 

γ. Η τυχόν καταβαλλόμενη προσωρινή προσωπική δια¬ 
φορά της παραγράφου 10 του άρθρου 1 του Ν. 2592/ 
1998, καθώς και η προσωπική και αμεταβίβαστη διαφορά 
της παραγράφου 2του άρθρου 4του Ν. 2512/1997 (ΦΕΚ 
138 Α'), καθώς και των πρώτων εδαφίωντων παραγράφων 
10 και 6 των άρθρων 4 και 24, αντίστοιχα, του Ν. 2592/ 
1998 και της περίπτωσης α' της παραγράφου 8 του άρ¬ 
θρου 1 του Ν. 2703/1999 (ΦΕΚ 72 Α'), διατηρείται μέχρι 
την εξάλειψή της λόγω αύξησης της σύνταξης από μι- 
σθολογική ή βαθμολογική προαγωγή. 

17. α. Όπου στην ισχύουσα νομοθεσία προβλέπεται αύ¬ 
ξηση των συντάξεων, των χορηγιών, των βοηθημάτων και 
των επιδομάτων ανικανότητας, που καταβάλλονται από 
το Δημόσιο, σύμφωνα με την ακολουθούμενη κάθε φορά 
επί των πολιτικών συντάξεων του Δημοσίου μισθολογική 
πολιτική, από 1ης Ιανουάριου 2005 και μετά, νοείται η πο¬ 
σοστιαία κατ’ έτος αύξηση του βασικού μισθού του εισα¬ 
γωγικού μισθολογικού κλιμακίου της ΥΕ κατηγορίας. 

β. Ειδικά για το έτος 2004 οι συντάξεις, οι χορηγίες, τα 
βοηθήματα και τα επιδόματα ανικανότητας της προηγού¬ 
μενης περίπτωσης αυξάνονται κατά ποσοστό πέντε τοις 
εκατό (5%). 

18. Με αποφάσεις του Υπουργού Εργασίας και Κοινωνι¬ 
κών Ασφαλίσεων είναι δυνατή η χορήγηση των διαφορών 
που θα προκύψουν από τον κατά το νόμο αυτόν επανυπο- 
λογισμό των συντάξιμων αποδοχών των μέχρι 31 Δεκεμ¬ 
βρίου 2003 συνταξιοδοτηθέντων από τα ταμεία ή κλά¬ 
δους επικουρικής ασφάλισης, αρμοδιότητας του Υπουρ¬ 
γείου Εργασίας και Κοινωνικών Ασφαλίσεων, μετά από 
γνώμη του οικείου Διοικητικού Συμβουλίου ανάλογα με 
την οικονομική δυνατότητά τους κάθε φορά. Στην περί¬ 
πτωση αυτή οι διαφορές μπορούν να χορηγούνται και 
σταδιακά. 

19. Οι διατάξεις του άρθρου αυτού ισχύουν από 1ης Ια¬ 
νουάριου 2004. 

Άρθρο 2 

Συντάξεις παθόντων από βίαιο συμβάν 
και τροποποίηση της συνταξιοδοτικής 
νομοθεσίας του Δημοσίου 

Ι.α. Οι διατάξεις της παραγράφου 15 του άρθρου 9 του 
Κώδικα Πολιτικών και Στρατιωτικών Συντάξεων αντικαθί¬ 
στανται ως εξής: 

"15. Για τον κανονισμό της σύνταξης του υπαλλήλου, ο 
οποίος καθίσταται πλήρως ανίκανος για εργασία κατά 
την εκτέλεση υπηρεσίας που συνεπάγεται αυξημένο κίν¬ 
δυνο, λαμβάνονται υπόψη οι συντάξιμες αποδοχές του 
καταληκτικού κλιμακίου ή καταληκτικού βαθμού στον 
οποίο θα εξελισσόταν μισθολογικά ή βαθμολογικά σύμ¬ 
φωνα με τις διατάξεις που ισχύουν κατά το χρόνο του πα¬ 
θήματος και αντιστοιχούν σε τριακονταπενταετή πραγ¬ 
ματική υπηρεσία. 

Οι διατάξεις του προηγούμενου εδαφίου έχουν εφαρ¬ 
μογή και για όποιον καθίσταται πλήρως ανίκανος για ερ¬ 
γασία εξαιτίας δολοφονικής επίθεσης από ένα μόνο άτο¬ 
μο ή ομάδα κατά την εκτέλεση της υπηρεσίας ή λόγω 
της ιδιότητάς του ως υπαλλήλου στην ενέργεια ή συ¬ 
νταξιούχου." 

β. Στο τέλος του άρθρου 18 του Κώδικα Πολιτικών και 
Στρατιωτικών Συντάξεων προστίθεται παράγραφος 7 ως 
εξής: 

"7. Ειδικά για τον υπολογισμό της σύνταξης της χήρας 
συζύγου και των τέκνων των προσώπων της παραγράφου 
15 του άρθρου 9 και της παραγράφου 4 του άρθρου 20 
έχουν ανάλογη εφαρμογή οι διατάξεις των δύο πρώτων 
εδαφίων της παραγράφου 2 του άρθρου 94 του Κώδικα 
Πολεμικών Συντάξεων." 

γ. Οι διατάξεις της παραγράφου 4 του άρθρου 20 του 
Κώδικα Πολιτικών και Στρατιωτικών Συντάξεων αντικαθί¬ 
στανται ως εξής: 

"4. Η σύνταξη που θα έπρεπε να απονεμηθεί στον υπάλ¬ 
ληλο που πεθαίνει κατά την εκτέλεση υπηρεσίας που συ¬ 
νεπάγεται αυξημένο κίνδυνο ή δολοφονείται ή τραυματί¬ 


ζεται θανάσιμα από ένα μόνο άτομο ή ομάδα κατά την 
εκτέλεση των καθηκόντων του ή λόγω της ιδιότητάς του 
ως υπαλλήλου στην ενέργεια ή σε σύνταξη, υπολογίζεται 
με βάση τις συντάξιμες αποδοχές του μισθού του κατα¬ 
ληκτικού κλιμακίου ή καταληκτικού βαθμού στον οποίο θα 
εξελισσόταν μισθολογικά ή βαθμολογικά αυτός που πέ- 
θανε ή δολοφονήθηκε, σύμφωνα με τις διατάξεις που 
ισχύουν κατά το χρόνο του θανάτου του ή της δολοφο¬ 
νίας και αντιστοιχούν σε τριακονταπενταετή πραγματική 
υπηρεσία." 

δ. Οι διατάξεις της παραγράφου 17 του άρθρου 34 του 
Κώδικα Πολιτικών και Στρατιωτικών Συντάξεων αντικαθί¬ 
στανται ως εξής: 

" 17. Για τον κανονισμό της σύνταξης του στρατιωτικού, 
ο οποίος κατά την εκτέλεση υπηρεσίας που συνεπάγεται 
αυξημένο κίνδυνο καθίσταται πλήρως ανίκανος για εργα¬ 
σία και δεν μετατάσσεται για την αιτία αυτή σε ειδικές κα¬ 
ταστάσεις διαθεσιμότητας, αποστρατείας ή υπηρεσίας 
γραφείου, λαμβάνονται υπόψη οι συντάξιμες αποδοχές 
του καταληκτικού βαθμού, στον οποίο θα εξελισσόταν μι- 
σθολογικά ή βαθμολογικά, σύμφωνα με τις διατάξεις που 
ισχύουν κατά το χρόνο του παθήματος, και αντιστοιχούν 
σε τριακονταπενταετή πραγματική υπηρεσία. Ο βαθμός 
αυτός σε καμιά περίπτωση δεν μπορεί να είναι ανώτερος 
του βαθμού Αντιστρατήγου προκειμένου περί ανθυπολο- 
χαγών, υπολοχαγών, λοχαγών, ταγματαρχών, αντισυ- 
νταγματαρχών και συνταγματαρχών και των αντίστοιχων 
προς αυτούς. Ειδικά προκειμένου για τους Αρχηγούς των 
Σωμάτων Ασφαλείας, του Πυροσβεστικού και του Λιμενι¬ 
κού Σώματος για τον κανονισμό της σύνταξης λαμβάνεται 
υπόψη ο μισθός του βαθμού Αρχηγού Γ.Ε.Ε.Θ.Α.. 

Οι διατάξεις των προηγούμενων εδαφίων έχουν ανάλο¬ 
γη εφαρμογή και για όποιον καθίσταται πλήρως ανίκανος 
για εργασία συνεπεία δολοφονικής επίθεσης από ένα 
άτομο μόνο του ή ομάδα κατά την εκτέλεση της υπηρε¬ 
σίας ή για την ιδιότητά του ως στρατιωτικού στην ενέρ¬ 
γεια ή σε σύνταξη." 

ε. Στο τέλος του άρθρου 46 του Κώδικα Πολιτικών και 
Στρατιωτικών Συντάξεων προστίθεται παράγραφος 7 ως 
εξής: 

"7. Ειδικά για τον υπολογισμό της σύνταξης της χήρας 
συζύγου και των τέκνων των προσώπων της παραγράφου 
17 του άρθρου 34 και της παραγράφου 4 του άρθρου 48, 
έχουν ανάλογη εφαρμογή οι διατάξεις των δύο πρώτων 
εδαφίων της παραγράφου 2 του άρθρου 94 του Κώδικα 
Πολεμικών Συντάξεων." 

2.α. Οι διατάξειςτου τελευταίου εδαφίουτης περίπτωσης 
α'της παραγράφου 1 του άρθρου 26του Κώδικα Πολιτικών 
και Στρατιωτικών Συντάξεων αντικαθίστανται ως εξής: 

"Γιατους στρατιωτικούς που είναι παντελώς τυφλοί, πα¬ 
ραπληγικοί ή τετραπληγικοί, καθώς και για όσους πά¬ 
σχουν από Βήτα ομόζυγο μεσογειακή ή δρεπανοκυτταρι¬ 
κή αναιμία και υποβάλλονται σε μετάγγιση ή από χρόνια 
νεφρική ανεπάρκεια τελικού σταδίου και υποβάλλονται 
σε αιμοκάθαρση ή περιτοναϊκή κάθαρση ή έχουν υποστεί 
μεταμόσχευση νεφρού, εφόσον για τις περιπτώσεις αυ¬ 
τές συντρέχει ποσοστό αναπηρίας 67%, αρκεί δεκαπε- 
νταετής πλήρης πραγματική συντάξιμη υπηρεσία." 

β. Οι διατάξειςτου πρώτου εδαφίου της παραγράφου 6 
του άρθρου 42 του Κώδικα Πολιτικών και Στρατιωτικών 
Συντάξεων αντικαθίστανται ως εξής: 

"6. Η μηνιαία σύνταξη των προσώπων του τελευταίου 
εδαφίου της περίπτ. α' της παρ. 1 του άρθρου 26 του Κώ- 

δικά αυτού, όπως αυτό ισχύει κάθε φορά, ορίζεται στα 
ογδόντα εκατοστά (80%) των αποδοχών της παρ. 2 του 
άρθρου 34, που λαμβάνουν κατά το χρόνο της εξόδου 
τους από την υπηρεσία, εφόσον εξέρχονται, λόγω παραί¬ 
τησης ή απολύονται για λόγους υγείας, μετά τη συμπλή¬ 
ρωση δεκαπενταετούς πλήρους πραγματικής συντάξι¬ 
μης υπηρεσίας." 

3. Ο χρόνος υπηρεσίας που υπολογίζεται στο διπλάσιο 
από τις διατάξεις του άρθρου 1 των Ν.Δ. 414/1974 (ΦΕΚ 
138 Α'), 142/1974 (ΦΕΚ 318 Α') και 179/1974 (ΦΕΚ 347 Α'), 
επεκτείνεται από 1ης Ιανουάριου 1985 μέχρι το τέλος του 
έτους 1992, μετά το οποίο διατηρείται όπως αποκτήθηκε 
ως χρόνος πραγματικής συντάξιμης υπηρεσίας και μόνο 
για τον κανονισμό της σύνταξης. 

4. α. Η παράγραφος 2 του άρθρου 7 του Ν. 2084/1992 
(ΦΕΚ 165 Α') αντικαθίσταται απάτην έναρξη ισχύος του Ν. 
3181/2003 (ΦΕΚ 218 Α') ως εξής: 

"2. Στρατιωτικός νοείται αυτός, που υπηρετεί στις 
Ένοπλες Δυνάμεις, στην Ελληνική Αστυνομία, στο Λιμε¬ 
νικό και στο Πυροσβεστικό Σώμα, ως αξιωματικός, αν- 
θυπασπιστής ή οπλίτης ή αυτός, που κατά το νόμο αντι¬ 
στοιχεί στους βαθμούς αυτούς, ανεξάρτητα από το 
όπλο, σώμα, κλάδο ή ειδικότητα που ανήκει, καθώς και 
οι συνοριακοί φύλακες και οι ειδικοί φρουροί της Ελλη¬ 
νικής Αστυνομίας." 

β. Ο χρόνος υπηρεσίας των συνοριακών φυλάκων, κα¬ 
θώς και των ειδικών φρουρών που διανύθηκε στην Ελλη¬ 
νική Αστυνομία από την κατάταξή τους μέχρι τη μονιμο¬ 
ποίησή τους σύμφωνα με τις διατάξεις του Ν. 3181/2003, 
αναγνωρίζεται ως χρόνος πραγματικής δημόσιας υπηρε¬ 
σίας. Η αναγνώριση γίνεται μετά από αίτηση των ενδια¬ 
φερομένων, με πράξη της αρμόδιας Διεύθυνσης Συντά¬ 
ξεων του Γενικού Λογιστηρίου του Κράτους. Οι ασφαλι¬ 
στικές εισφορές για κύρια σύνταξη (εργοδότη και 
ασφαλισμένου) που έχουν καταβληθεί στο Ι.Κ.Α., για το 
ανωτέρω χρονικό διάστημα αποδίδονται στο Δημόσιο 
εντός εξαμήνου από την κοινοποίηση σε αυτό της σχετι¬ 
κής πράξης αναγνώρισης. 

5. α. Στοτέλοςτου άρθρου 53του Κώδικα Πολιτικών και 
Στρατιωτικών Συντάξεων προστίθεται παράγραφος 7 ως 
εξής: 

"7. Ως έτος γέννησης οποιουδήποτε δικαιούχου σύντα¬ 
ξης λαμβάνεται εκείνο, που αποδεικνύεται από ληξιαρχι¬ 
κή πράξη, η οποία έχει συνταχθεί μέσα σε ενενήντα ημέ¬ 
ρες το πολύ από την ημέρα γέννησης. Αν δεν έχει συντα¬ 
χθεί τέτοια ληξιαρχική πράξη, το έτος γέννησης 
αποδεικνύεται για τους άνδρες από το μητρώο αρρένων 
και για τις γυναίκες από το γενικό μητρώο των δημοτών. 
Αν υπάρχουν περισσότερες εγγραφές στα μητρώα, επι¬ 
κρατεί η χρονικά προγενέστερη. Δικαστικές αποφάσεις 
που έχουν εκδοθεί κατά τη διαδικασία της εκούσιας δι¬ 
καιοδοσίας ή διοικητικές αποφάσεις που βεβαιώνουν την 
ηλικία ή διορθώνουν τις σχετικές εγγραφές δενλαμβάνο- 
νται υπόψη από τα όργανα που κρίνουν ή δικαιοδοτούν 
για τις συντάξεις." 

β. Οι διατάξεις της προηγούμενης περίπτωσης έχουν 
εφαρμογή και για συνταξιοδοτικά δικαιώματα που κρίνο- 
νται με βάση τις διατάξεις του Κώδικα Πολεμικών Συντά¬ 
ξεων, καθώς και τις διατάξεις του Κώδικα Συντάξεων 
Προσωπικού Σιδηροδρόμων (Π.Δ. 167/2000, ΦΕΚ 154 Α'). 

6. Στο τέλος του άρθρου 56 του Κώδικα Πολιτικών και 
Στρατιωτικών Συντάξεων προστίθεται παράγραφος 15, 
ως εξής: 


"15. Η σύνταξη όσων θεμελιώνουν δικαίωμα συνταξιο- 
δότησης με βάση τις διατάξεις της περίπτωσης β' της πα¬ 
ραγράφου 1 του άρθρου 1 του Κώδικα αυτού αρχίζει να 
καταβάλλεται μετά τη συμπλήρωση του 65ου έτους της 
ηλικίας τους." 

7. Η παράγραφος 11 του άρθρου 59 του Κώδικα Πολιτι¬ 
κών και Στρατιωτικών Συντάξεων που τέθηκε με τις διατά¬ 
ξεις της παρ. 10 του άρθρου 2 του Ν. 3075/2002 αναριθ- 
μείται, λαμβάνει αριθμό 12 και αντικαθίσταται, από τότε 
που ίσχυσε, ως εξής: 

"12. Οι διατάξειςτης παραγράφου 4 έχουν εφαρμογή και 
για τα πρόσωπα της παραγράφου 9, του άρθρου αυτού." 

8. α. Στοτέλοςτου άρθρου 59του Κώδικα Πολιτικών και 
Στρατιωτικών Συντάξεων προστίθεται παράγραφος 13 
ως εξής: 

"13. Η εισφορά, η συμπληρωματική εισφορά, η εισφορά 
εξαγοράς, καθώς και η κράτηση για κύρια σύνταξη, όπου 
απαιτούνται, κατά περίπτωση, σύμφωνα με τις διατάξεις 
του Κώδικα αυτού, για την αναγνώριση ως συντάξιμης, 
οποιοσδήποτε προϋπηρεσίας ή υπηρεσίας, συμπεριλαμ- 
βανομένης και της στρατιωτικής θητείας, υπολογίζονται 
με βάση τις κάθε φορά συντάξιμες αποδοχές του χρόνου 
υποβολής της σχετικής αίτησης του υπαλλήλου ή του 
στρατιωτικού." 

β. Η ισχύς των διατάξεων της παραγράφου αυτής αρχί¬ 
ζει από 1ης Ιανουάριου 2003 και από την ίδια ημερομηνία 
κάθε άλλη διάταξη που ρυθμίζει το θέμα της προηγούμε¬ 
νης περίπτωσης διαφορετικά καταργείται. 

9. α, Οι συντάξεις που έχουν κανονισθεί με βάση τις δια¬ 
τάξεις της παραγράφου 10 του άρθρου 15 και της παρα¬ 
γράφου 7 του άρθρου 42, του Κώδικα Πολιτικών και Στρα¬ 
τιωτικών Συντάξεων, οι οποίες καταργήθηκαν και αντικα- 
ταστάθηκαν με τις διατάξεις των παραγράφων 2 και 5, του 
άρθρου 1 του Ν. 3029/2002, αντίστοιχα, αναπροσαρμό¬ 
ζονται οίκοθεν ή μετά από αίτηση των ενδιαφερομένων, 
σύμφωνα με όσα ορίζονται στις διατάξεις των άρθρων 15 
και 42 του ίδιου Κώδικα, κατά περίπτωση. 

β. Τα οικονομικά αποτελέσματα απάτην εφαρμογή των 
διατάξεων της παραγράφου αυτής αρχίζουν από 1ης Ια¬ 
νουάριου 2004. 

10. α. Οι διατάξειςτης παρ. 2του άρθρου 14του Ν. 2084/ 
1992 αντικαθίστανται ως εξής: 

"2. Οι διατάξειςτης προηγούμενης παραγράφου έχουν 
εφαρμογή και για τις συντάξεις των οικογενειών όσων 
από αυτούς έχουν πεθάνει, καθώς και για τις συντάξεις 
όσων έπαθαν από τραύμα ή νόσημα που οφείλεται στην 
υπηρεσία." 

β. Η παράγραφος 3του άρθρου 14του Ν. 2084/1992 κα- 
ταργείται και οι ακολουθούσες παράγραφοι αναριθμού- 
νται αναλόγως. 

γ. Οι συντάξεις που έχουν κανονισθεί με διαφορετικό 
τρόπο από όσα ορίζονται στις διατάξεις της παραγράφου 
αυτής αναπροσαρμόζονται οίκοθεν ή μετά από αίτηση 
των ενδιαφερομένων, σύμφωνα με όσα ορίζονται στις 
διατάξεις αυτές. 

δ. Τα οικονομικά αποτελέσματα από την εφαρμογή των 
διατάξεων της παραγράφου αυτής αρχίζουν από 1ης Ια¬ 
νουάριου 2004. 

11 .α. Οι διατάξεις της παραγράφου 3 του άρθρου 9 του 
Ν. 3075/2002 αντικαθίστανται από τότε που ίσχυσαν, ως 
εξής: 

"3. Η ασφαλιστική - συνταξιοδοτική τακτοποίηση των 
προσώπων των προηγούμενων παραγράφων από το διο- 

ρισμό τους μέχρι την έναρξη ισχύος του νόμου αυτού γί¬ 
νεται σύμφωνα με τις πάγιες διατάξεις του φορέα ή τα¬ 
μείου για το θέμα αυτό, όπως αυτές ισχύουν κάθε φορά. 

Ειδικά στην περίπτωση αυτή για τα πρόσωπα που θα 
υπαχθούν στην ασφάλιση του Δημοσίου ή το ειδικό καθε¬ 
στώς του Ι.Κ.Α., οι ασφαλιστικές εισφορές, όπως το πο¬ 
σοστό τους ισχύει κατά το χρόνο υποβολής της αίτησης, 
υπολογίζονται για όλο το χρόνο υπηρεσίας τους στις θέ¬ 
σεις της παραγράφου 1 του άρθρου αυτού που αναγνω¬ 
ρίζεται ως συντάξιμος. Για τον υπολογισμό των ασφαλι¬ 
στικών εισφορών και τον υπολογισμό της σύνταξης των 
προσώπων του προηγούμενου εδαφίου ως συντάξιμες 
αποδοχές λαμβάνονται υπόψη αυτές που ορίζουν οι δια¬ 
τάξεις της παραγράφου 2 του άρθρου 2του Ν. 2768/1999 
(ΦΕΚ273 Α'), σε συνδυασμό και με τις διατάξεις της περί¬ 
πτωσης δ'της παραγράφου 8 του άρθρου 1 τουνόμου αυ¬ 
τού. Το ποσό που προκύπτει από τον κατά τα ανωτέρω 
υπολογισμό των ασφαλιστικών εισφορών καταβάλλεται 
από τον ασφαλισμένο και τον εργοδότη κατά την αναλο¬ 
γία των ισχυόντων ποσοστών εισφορών για κύρια σύντα¬ 
ξη, είτε εφάπαξ μέσα σε τρεις μήνες απάτην κοινοποίηση 
της απόφασης ή πράξης, οπότε παρέχεται έκπτωση πέ¬ 
ντε τοις εκατό (5%), είτε σε δόσεις ισάριθμες με τους μή¬ 
νες που αναγνωρίζονται, ο αριθμός των οποίων δε μπορεί 
να είναι μεγαλύτερος των σαράντα οκτώ (48) και ει- 
σπράττεται ως δημόσιο έσοδο. Η πρώτη δόση καταβάλ¬ 
λεται μέχρι το τέλος του μήνα που έπεται της κοινοποίη¬ 
σης της απόφασης ή πράξης, κάθε δε επόμενη δόση μέ¬ 
χρι το τέλος του μήνα στον οποίο αναφέρεται. Σε 
περίπτωση μη εμπρόθεσμης εξόφλησης δόσης το ποσό 
της επιβαρύνεται με τα προβλεπόμενα για τις καθυστε- 
ρούμενες εισφορές πρόσθετα τέλη. 

Εάν ο υπάλληλος ή ο συνταξιούχος αποβιώσει πριν την 
εξόφληση του ανωτέρω ποσού, οι υπολειπόμενες μηνιαί¬ 
ες δόσεις καταβάλλονται από τα πρόσωπα στα οποία με¬ 
ταβιβάζεται η σύνταξη, σύμφωνα μετά ανωτέρω. 

Η σύνταξη αρχίζει να καταβάλλεται στον ασφαλισμένο 
και σε περίπτωση θανάτου αυτού στα δικαιούχο πρόσω¬ 
πα από την επόμενη ημέρα της εξόφλησης των οφειλόμε- 
νων από τον ασφαλισμένο εισφορών που προκύπτουν 
από την εφαρμογή των διατάξεων της παραγράφου αυ- 
τής." 

β. Στο τέλος του άρθρου 9 του Ν. 3075/2002 προστίθε¬ 
ται παράγραφος 4 ως εξής: 

"4.α. Για τα πρόσωπα της παραγράφου 1 του άρθρου 
αυτού που θα υπαχθούν στην ασφάλιση του κοινού καθε¬ 
στώτος του Ι.Κ.Α. και των λοιπών ασφαλιστικών οργανι¬ 
σμών, η αναγνώριση γίνεται με βάση τις αποδοχές τους 
και το άθροισμα της μηνιαίας εισφοράς ασφαλισμένου 
και εργοδότη που ισχύει, κατά την ημερομηνία υποβολής 
της αίτησης, για τον κλάδο σύνταξης του Ι.Κ.Α. 

Ως βάση υπολογισμού των εισφορών δεν λαμβάνονται 
υπόψη αποδοχές που υπερβαίνουν, για μεν τους υπαγό¬ 
μενους στο κοινό καθεστώς του Ι.Κ.Α. το εικοσιπενταπλά- 
σιο του τεκμαρτού ημερομισθίου της 15ης ασφαλιστικής 
κλάσης, για δε τους υπαγόμενους στην ασφάλιση των 
λοιπών φορέων κύριας ασφάλισης το διπλάσιο του μέσου 
μηνιαίου κατά κεφαλή Α.Ε.Π.του έτους 1991, όπως τα πο¬ 
σά αυτά ισχύουν κατά την ημερομηνία υποβολής της αί¬ 
τησης. 

Σε περίπτωση αποχώρησης από την υπηρεσία ή θανά¬ 
του πριν την υπαγωγή στην ασφάλιση, ως αποδοχές επί 
των οποίων υπολογίζονται οι εισφορές για τον αναγνωρι¬ 


ζόμενο χρόνο, καθορίζεται το εικοσιπενταπλάσιο του τεκ¬ 
μαρτού ημερομισθίου της 8ης ασφαλιστικής κλάσης του 

Ι.Κ.Α. 

Το ποσό που προκύπτει βάσει του ανωτέρω υπολογι¬ 
σμού καταβάλλεται από τον ασφαλισμένο και τον εργοδό¬ 
τη κατά την αναλογία των ισχυόντων ποσοστών εισφορών 
κλάδου σύνταξης του Ι.Κ.Α., είτε εφάπαξ, μέσα σε τρεις 
μήνες από την κοινοποίηση της απόφασης, οπότε παρέ¬ 
χεται έκπτωση πέντε τοις εκατό (5%), είτε σε δόσεις ισά¬ 
ριθμες με τους μήνες που αναγνωρίζονται, ο αριθμός των 
οποίων δεν μπορεί να είναι μεγαλύτερος των σαράντα 
οκτώ (48). Η πρώτη δόση καταβάλλεται μέχριτοτέλοςτου 
μήναπουέπεταιτηςκοινοποίησηςτης απόφασης, κάθε δε 
επόμενη δόση μέχριτοτέλοςτου μήνα στον οποίο αναφέ- 
ρεται. Σε περίπτωση μη εμπρόθεσμης εξόφλησης δόσης, 
το ποσό της επιβαρύνεται με τα προβλεπόμενα για τις κα- 
θυστερούμενες εισφορές πρόσθετα τέλη. 

Αν έχει χωρήσει απασχόληση σε περισσότερες της μίας 
επιχειρήσεις της παρ. 6του άρθρου ΙτουΝ. 1256/1982 οι 
εργοδοτικές εισφορές επιμερίζονται στους οικείους ερ¬ 
γοδότες, ανάλογα με το χρόνο απασχόλησης, με βάση το 
προβλεπόμενο ποσοστό εισφορών κλάδου σύνταξης του 
Ι.Κ.Α. και τις αποδοχές του τελευταίου φορέα, επιφυλασ- 
σομένων των διατάξεων του δεύτερου και τρίτου εδαφίου 
της περίπτωσης αυτής. 

Επί αδυναμίας προσδιορισμού του υπόχρεου εργοδότη 
λόγω παύσης λειτουργίας της επιχείρησης του Ν. 
1256/1982 το σύνολο των εισφορών εργοδότη και ασφα¬ 
λισμένου βαρύνουν εξ ολοκλήρου τον ασφαλισμένο και 
καταβάλλονται σύμφωνα με τα αναφερόμενα στα προη¬ 
γούμενα εδάφια. 

Σε περίπτωση θανάτου του δικαιούχου πριν την υποβο¬ 
λή της αίτησης ή πριν την εξόφληση του οφειλόμενου πο¬ 
σού, το καθοριζόμενο ή υπολειπόμενο ποσό καταβάλλε¬ 
ται, σύμφωνα με τα ανωτέρω από τα δικαιοδόχα πρόσω¬ 
πα, στα οποία μεταβιβάζεται η σύνταξη. 

Η σύνταξη αρχίζει να καταβάλλεται ή μεταβιβάζεται με¬ 
τά την εξόφληση των εισφορών που αναλογούν στον 
ασφαλισμένο, βάσει των διατάξεων της περίπτωσης αυ¬ 
τής ή του συνόλου των εισφορών, επί αδυναμίας προσ¬ 
διορισμού του εργοδότη. 

β. Οι διατάξεις του άρθρου 3 του Ν. 981/1979 (ΦΕΚ239 
Α') δεν έχουν εφαρμογή στα πρόσωπα που αναφέρονται 
στο παρόν άρθρο." 

12. Οι προϋποθέσεις που προβλέπονται από τις διατά¬ 
ξεις της περίπτωσης δ' της παραγράφου 4 του άρθρου 1 
του Ν. 3075/2002, ειδικά, για όσους έχουν συμπληρώσει, 
κατά την έναρξη ισχύος του εν λόγω νόμου, τα όρια ηλι¬ 
κίας που προβλέπονται από τις ίδιες διατάξεις, αρκεί να 
συντρέχουν κατά το χρόνο υποβολής της αίτησης για συ- 
νταξιοδότηση. 

13. Για την αναγνώριση του χρόνου δημόσιας υπηρε¬ 
σίας ή υπηρεσίας σε Ν.Π.Δ.Δ. και τον υπολογισμό της σύ¬ 
νταξης, σύμφωνα με τις διατάξεις της παραγράφου 3 του 
άρθρου 9του Ν.Δ. 4202/1961, απαιτείται η καταβολή των 
ασφαλιστικών εισφορών του μεν εργοδότη από το Δημό¬ 
σιο, του δε ασφαλισμένου από τον ίδιο. Η σύνταξη και οι 
ασφαλιστικές εισφορές στην περίπτωση αυτή υπολογίζο¬ 
νται με βάση τις αποδοχές της θέσης τους, όπως αυτές 
έχουν διαμορφωθεί κατά το χρόνο υποβολής της αίτησης 
για την αναγνώριση. 

14. Η διάταξη της παραγράφου 12 του άρθρου 3 του Ν. 
3075/2002 αντικαθίσταται από τότε που ίσχυσε ως εξής: 

"12. Οι προθεσμίες που τάσσουν οι διατάξεις του άρ¬ 
θρου αυτού για δικαιώματα που γεννήθηκαν πριν από την 
έναρξη ισχύος του νόμου αυτού, αρχίζουν από την ισχύ 
του." 

15. α. Οι διατάξεις της παραγράφου 14 του άρθρου 8 
του Ν. 2592/1998 (ΦΕΚ57 Α') έχουν εφαρμογή και για τα 
πρόσωπα της παραγράφου αυτής που απασχολούνται 
στο δημόσιο τομέα της παραγράφου 6 του άρθρου 1 του 
Ν. 1256/1982 (ΦΕΚ 65 Α') με οποιαδήποτε σχέση εργα¬ 
σίας και ανεξάρτητα από τον τρόπο αμοιβής τους, στα 
οποία περιλαμβάνονται και αυτά που τους ανατίθεται η δι¬ 
δασκαλία μαθη μάτων σε σχολεία ή σχολές όλων των βαθ¬ 
μιδών της δημόσιας εκπαίδευσης. 

β. Από τις διατάξεις της παραγράφου 14 του άρθρου 8 
του Ν. 2592/1998 εξαιρούνται και τα πρόσωπα που ανα- 
φέρονται στο τέταρτο εδάφιο της περίπτωσης α' της πα¬ 
ραγράφου 1 του άρθρου 1 του Κώδικα Πολιτικών και 
Στρατιωτικών Συντάξεων, καθώς και τα πρόσωπα τα 
οποία απασχολούνται στο δημόσιο τομέα της παραγρά¬ 
φου 6 του άρθρου 1 του Ν. 1256/1982 με μειωμένο ωρά¬ 
ριο εργασίας και μέχρι δέκα (10) ώρες την εβδομάδα. 

16. Ειδικά για τους υπαλλήλους του Δημοσίου, των 
Ο.Τ.Α. και των Ν.Π.Δ.Δ. οι οποίοι δεν έλαβαν το επίδομα 
των εκατόν εβδομήντα έξι (176) ευρώ του άρθρου 14 του 
Ν. 3016/2002, οι προβλεπόμενες από τις διατάξεις της 
παραγράφου 13 του άρθρου 1 του Ν. 3029/2002 κρατή¬ 
σεις για κύρια σύνταξη υπέρ Δημοσίου, καθώς και υπέρ 
Μετοχικού Ταμείου Πολιτικών Υπαλλήλων (Μ.Τ.Π.Υ.) και 
μόνο για το έτος 2003 διενεργούνται από 1ης Ιανουάριου 
του έτους αυτού επί του πράγματι καταβαλλόμενου επι¬ 
δόματος του άρθρου 13 του Ν. 2470/1997 και μέχρι του 
συνολικού ποσού των 176 ευρώ. Η σύνταξη των υπαλλή¬ 
λων του προηγούμενου εδαφίου υπολογίζεται σύμφωνα 
με όσα ορίζονται στις διατάξεις της παραγράφου 13 του 
άρθρου 1 του Ν. 3029/2002, σε συνδυασμό με όσα ορίζο¬ 
νται στις διατάξεις του άρθρου 10 του Ν. 3075/2002, ως 
να ελάμβαναν με τις αποδοχές τους το επίδομα των εκα¬ 
τόν εβδομήντα έξι (176) ευρώ και να είχε υποβληθεί το πο¬ 
σό αυτό στις σχετικές κρατήσεις. 

17. α. Οι βουλευτές οι οποίοι τελούν σε αναστολή άσκη- 
σηςτου επαγγέλματόςτους συνεχίζουν, κατά τη διάρκεια 
της βουλευτικής θητείας τους, να ασφαλίζονται για κύρια 
σύνταξη, επικουρική ασφάλιση και πρόνοια στους φορείς 
κύριας σύνταξης, επικουρικής ασφάλισης και πρόνοιας 
που ασφαλίζονταν πριν την εκλογή τους στο βουλευτικό 
αξίωμα. Η παράλληλη ασφάλιση με εκείνη ως βουλευτών 
παρέχει και αντίστοιχο συντάξιμο ή ασφαλιστέο χρόνο, 
στον οικείο ασφαλιστικό φορέα, κατά περίπτωση. Οι ανα¬ 
λογούσες εισφορές για κύρια, επικουρική ασφάλιση και 
πρόνοια βαρύνουν τον προϋπολογισμό της Βουλής. Οι 
ασφαλιστικές αυτές εισφορές καθορίζονται από τη νομο¬ 
θεσία του κάθε ασφαλιστικού φορέα. 

β. Οι διατάξεις της παραγράφου αυτής ισχύουν απάτην 
ημερομηνία αναστολής άσκησης του επαγγέλματος των 
προσώπων της προηγούμενης περίπτωσης λόγω της 
απόκτησης της βουλευτικής ιδιότητας. 

Άρθρο 3 

Διάφορα συνταξιοδοτικά θέματα 

1. Η ειδική μηνιαία εισφορά υπέρ του Δημοσίου, που θε¬ 
σπίστηκε με τις διατάξεις της παραγράφου 3 του άρθρου 
20 του Ν. 2084/1992 και τις όμοιες του άρθρου 26 του Ν. 
2592/1998, καταργείται από 1ης Ιανουάριου 2008. 


2. Οι διατάξεις του άρθρου 6 του Ν. 2703/1999 (ΦΕΚ 72 
Α') έχουν ανάλογη εφαρμογή και για τον Πρόεδρο και 
Αντιπρόεδρο του Διοικητικού Συμβουλίου, καθώς και το 
Γενικό Διευθυντή του Εθνικού Φορέα Ελέγχου Τροφίμων 
(Ε.Φ.Ε.Τ.). 

3. α. Οι τακτικοί υπάλληλοι του Ελληνικού Οργανισμού 
Τουρισμού (Ε.Ο.Τ.) και της εταιρείας "Ελληνικά Τουριστι¬ 
κά Ακίνητα Α.Ε." που μετατάσσονται, σύμφωνα με τις δια¬ 
τάξεις των άρθρων 22, 28 και 29 του Ν. 2636/1998 (ΦΕΚ 
198 Α'), σε υπηρεσίες του Δημοσίου, των Ν.Π.Δ.Δ. ή των 
Ο.Τ.Α. δύνανται σε προθεσμία τριών (3) μηνών από τη με¬ 
τάταξή τους, με ανέκκλητη δήλωσή τους στις υπηρεσίες 
που έχουν μεταταχθεί, να επιλέξουν την παραμονή τους 
στο ασφαλιστικό - συνταξιοδοτικά καθεστώς των τακτι¬ 
κών υπαλλήλων της Υπηρεσίας από την οποία προέρχο¬ 
νται. Το δικαίωμα επιλογής παρέχεται και σε όσους έχουν 
μεταταγεί, σύμφωνα με τις ανωτέρω διατάξεις, για τους 
οποίους η τρίμηνη προθεσμία υπολογίζεται από την έναρ¬ 
ξη ισχύος του νόμου αυτού. 

β. Ο χρόνος υπηρεσίας όσων από τους ανωτέρω υπαλ¬ 
λήλους επιλέγουν την παραμονή τους στο προηγούμενο 
συνταξιοδοτικά - ασφαλιστικό καθεστώς, στη νέα τους 
θέση θεωρείται για κάθε συνέπεια ότι διανύθηκε στην 
Υπηρεσία από την οποία προέρχονται. 

γ. Οι ασφαλιστικές εισφορές που προβλέπονται από τη 
νομοθεσία των φορέων κύριας και επικουρικής ασφάλι¬ 
σης, πρόνοιας και υγειονομικής περίθαλψης για την 
ασφάλιση του παραπάνω προσωπικού καταβάλλονται 
του μεν εργοδότη από την υπηρεσία στην οποία υπηρε¬ 
τούν, του δε ασφαλισμένου από τους ίδιους. 

δ. Η ασφαλιστική - συνταξιοδοτική τακτοποίηση του 
προσωπικού που διέπεται από τις διατάξεις της περίπτω¬ 
σης β'της παραγράφου αυτής, όπου συντρέχει περίπτω¬ 
ση, για το χρονικό διάστημα από τη μετάταξή του μέχρι 
την έναρξη ισχύος του νόμου αυτού, γίνεται σύμφωνα με 
τα οριζόμενα από τις οικείες διατάξεις του κάθε φορέα ή 
ταμείου, για την αναγνώριση προϋπηρεσιών ή χρόνου 
ασφάλισης, κατά περίπτωση. 

ε. Οι διατάξεις της παραγράφου αυτής έχουν ανάλογη 
εφαρμογή και για τους υπαλλήλους του Ε.Ο.Τ. που έχουν 
ήδη μεταταγεί στη Γενική Γραμματεία Τουρισμού του 
Υπουργείου Ανάπτυξης με βάση τις διατάξειςτου άρθρου 
23του Ν. 2738/1999 (ΦΕΚ 180 Α'). 

4. α. Το μόνιμο προσωπικό του Δημοσίου ή των Ν.Π.Δ.Δ. 
ή των Ο.Τ.Α. ή των ανεξάρτητων αρχών ή των νομικών 
προσώπων ιδιωτικού δικαίου του ευρύτερου δημόσιου 
τομέα που μετατάσσεται σε ανεξάρτητες αρχές σύμφω¬ 
να με τις διατάξεις της παραγράφου 8 του άρθρου 5 του 
Ν. 3051/2002 (ΦΕΚ 220 Α'), όπως αυτές συμπληρώθηκαν 
με τις όμοιες του δευτέρου εδαφίου της παραγράφου 2 
του άρθρου 7 του Ν. 3094/2003 (ΦΕΚ 10 Α'), διατηρείτο 
ασφαλιστικό - συνταξιοδοτικά καθεστώς κύριας, επικου¬ 
ρικής ασφάλισης, πρόνοιας και υγειονομικής περίθαλ¬ 
ψης που υπαγόταν πριν τη μετάταξή του και όλη η εφεξής 
υπηρεσία του στη νέα του θέση θεωρείται ότι διανύεται 
στη θέση από την οποία προέρχεται. Η διατήρηση του 
προηγούμενου της μετάταξης ασφαλιστικού - συνταξιο- 
δοτικού καθεστώτος από τους υπαλλήλους του προη¬ 
γούμενου εδαφίου γίνεται με ανέκκλητη δήλωσή τους 
που υποβάλλεται στην υπηρεσία στην οποία μετατάσσο¬ 
νται. Η προθεσμία για την υποβολή της δήλωσης είναι 
τρεις (3) μήνες και αρχίζει για όσους μεν έχουν ήδη μετα- 
ταγεί από την έναρξη ισχύος του νόμου αυτού, για όσους 

δε πρόκειται να μεταταγούν μετά την ισχύ του παρόντος, 
από την ημερομηνία έκδοσης της σχετικής πράξης. 

β. Οι ασφαλιστικές εισφορές που προβλέπονται από τη 
νομοθεσία των φορέων κύριας, επικουρικής ασφάλισης 
και πρόνοιας, καθώς και υγειονομικής περίθαλψης για 
την ασφάλιση των ανωτέρω υπαλλήλων καταβάλλονται 
του μεν εργοδότη από τις υπηρεσίες στις οποίες μετα¬ 
τάσσονται, του δε ασφαλισμένου από τους ίδιους. Η 
ασφαλιστική - συνταξιοδοτική τακτοποίηση των υπαλλή¬ 
λων που διέπονται από τις διατάξεις της παραγράφου αυ¬ 
τής, όπου συντρέχει περίπτωση, για το χρονικό διάστημα 
από τη μετάταξή τους μέχρι την έναρξη ισχύος του νόμου 
αυτού, γίνεται με ανάλογη εφαρμογή των διατάξεων του 
κάθε φορέα ή ταμείου για την αναγνώριση προϋπηρεσιών 
ή χρόνου ασφάλισης, κατά περίπτωση. Οι διατάξεις του 
άρθρου 5 του Ν. 2320/1995 έχουν εφαρμογή, όπου συ¬ 
ντρέχει περίπτωση, και για τους υπαλλήλους της παρα¬ 
γράφου αυτής. 

γ. Οι διατάξεις της παραγράφου αυτής έχουν ανάλογη 
εφαρμογή και για το μόνιμο προσωπικό που μετατάσσε¬ 
ται σε ανεξάρτητες αρχές σύμφωνα με τις διατάξεις της 
παραγράφου 7του άρθρου 5 του Ν. 3094/2003. 

5. α. Το προσωπικό με σχέση εργασίας ιδιωτικού δικαί¬ 
ου αορίστου χρόνου της Επιτροπής Ολυμπίων και Κληρο¬ 
δοτημάτων, το οποίο εντάχθηκε σε οργανικές θέσεις τα¬ 
κτικών υπαλλήλων σύμφωνα με τις διατάξεις της παρ. 8 
του άρθρου 3 του Ν. 2386/1996 (ΦΕΚ 4 Α'), μπορεί με δή¬ 
λωσή του που δεν ανακαλείται και υποβάλλεται μέσα σε 
τρεις (3) μήνες από τη δημοσίευση του νόμου αυτού, να 
διατηρήσει το ασφαλιστικό - συνταξιοδοτικό καθεστώς 
κύριας, επικουρικής ασφάλισης, πρόνοιας και υγειονομι¬ 
κής περίθαλψης που είχε, αντί του ασφαλιστικού - συντα- 
ξιοδοτικού καθεστώτος των μόνιμων υπαλλήλων της Επι¬ 
τροπής Ολυμπίων και Κληροδοτημάτων και όλη η εφεξής 
υπηρεσία του προσωπικού αυτού θεωρείται ότι διανύεται 
στον προηγούμενο ασφαλιστικό του φορέα. 

β. Η ασφαλιστική - συνταξιοδοτική τακτοποίηση του 
προσωπικού του προηγούμενου εδαφίου για χρονικό διά¬ 
στημα από τη μονιμοποίησή του μέχρι την έναρξη ισχύος 
του νόμου αυτού γίνεται σύμφωνα με τις ισχύουσες δια¬ 
τάξεις του οικείου φορέα. 

γ. Οι ασφαλιστικές εισφορές που προβλέπονται από τη 
νομοθεσία των φορέων κύριας, επικουρικής ασφάλισης, 
πρόνοιας και υγειονομικής περίθαλψης για την ασφάλιση 
του παραπάνω προσωπικού καταβάλλονται του μεν ερ¬ 
γοδότη από την Επιτροπή Ολυμπίων και Κληροδοτημά¬ 
των, του δε ασφαλισμένου από τους ίδιους. 

6. α. Το προσωπικό που υπηρετεί στο Ταχυδρομικό 
Ταμιευτήριο κατά το χρόνο της μετατροπής του με το 
Ν. 3082/2002 (ΦΕΚ316 Α') σεΑνώνυμηΤραπεζική Εται¬ 
ρεία "Ταχυδρομικό Ταμιευτήριο Ελλάδος Ανώνυμη 
Τραπεζική Εταιρεία" μπορεί με δήλωσή του, που δεν 
ανακαλείται και υποβάλλεται μέσα σε τρεις (3) μήνες 
από τη δημοσίευση του νόμου αυτού, να διατηρήσει το 
ασφαλιστικό - συνταξιοδοτικό καθεστώς κύριας, επι¬ 
κουρικής ασφάλισης, πρόνοιας και υγειονομικής περί¬ 
θαλψης που είχε, αντί του ασφαλιστικού - συνταξιοδο- 
τικού καθεστώτος στο οποίο θα υπαγόταν αυτοδίκαια 
μετά την κατά τα ανωτέρω μετατροπή και όλη η εφεξής 
υπηρεσία του προσωπικού αυτού στην ανώνυμη τρα¬ 
πεζική εταιρεία από τη σύστασή της θεωρείται ως 
πραγματική συντάξιμη υπηρεσία που διανύθηκε στο 
πρώην Ταχυδρομικό Ταμιευτήριο. 


β. Οι ασφαλιστικές εισφορές που προβλέπονται από τη 
νομοθεσία των φορέων κύριας, επικουρικής ασφάλισης, 
πρόνοιας και υγειονομικής περίθαλψης για την ασφάλιση 
του παραπάνω προσωπικού καταβάλλονται του μεν ερ¬ 
γοδότη από τη συσταθείσα ανώνυμη τραπεζική εταιρεία, 
του δε ασφαλισμένου από τους ίδιους. 

γ. Ο υπολογισμός των εισφορών, η αναγνώριση υπηρε¬ 
σιών και προϋπηρεσιών και ο κανονισμός της σύνταξης 
του προσωπικού της παραγράφου αυτής γίνεται με βάση 
τον εκάστοτε βασικό μισθό ενέργειας του μισθολογικού 
κλιμακίου ή του βαθμού του κλάδου δημοσίων πολιτικών 
υπαλλήλων με τους οποίους έχουν τα ίδια τυπικά προσό¬ 
ντα ή την ίδια κατηγορία και αντιστοιχεί στα έτη υπηρε¬ 
σίας του κάθε υπαλλήλου μαζί με την προσαύξηση του 
επιδόματος χρόνου υπηρεσίας και ευδόκιμου παραμο¬ 
νής, όπως αυτά ορίζονται κάθε φορά από τις οικείες μι- 
σθολογικές διατάξεις του Δημοσίου. Τυχόν επιπλέον κα¬ 
ταβαλλόμενα ποσά, πέραν των όσων καταβάλλονται 
στους δημοσίους υπαλλήλους και στους προς αυτούς 
εξομοιουμένους, δεν λαμβάνονται υπόψη για τις παρα¬ 
πάνω αιτίες, με την επιφύλαξη των διατάξεων του Ν. 2084/ 
1992 για τους διορισθέντες από 1.1.1993 και μετά. 

δ. Η ασφαλιστική - συνταξιοδοτική τακτοποίηση του 
προσωπικού της παραγράφου αυτής για το χρονικό διά¬ 
στημα από τη δημοσίευση του Ν. 3082/2002 μέχρι την 
έναρξη ισχύος του νόμου αυτού γίνεται σύμφωνα με τα 
οριζόμενα από τις οικείες διατάξεις του κάθε φορέα. 

ε. Οι διατάξεις της παραγράφου αυτής έχουν ανάλογη 
εφαρμογή και για το προσωπικό που έχει ήδη μεταφερθεί 
στην ανώνυμη τραπεζική εταιρεία και θα μεταταχθεί σύμ¬ 
φωνα με τις διατάξεις της περίπτωσης α' της παραγρά¬ 
φου 6του πέμπτου άρθρουτου Ν. 3082/2002 σε δημόσιες 
υπηρεσίες, Ν.Π.Δ.Δ., Ο.Τ.Α. α' και β' βαθμού, σε ανεξάρ¬ 
τητες αρχές και περιφέρειες. 

στ. Οι διατάξεις του άρθρου 5 του Ν. 2320/1995 έχουν 
εφαρμογή, όπου συντρέχει περίπτωση, και για το προσω¬ 
πικό της παραγράφου αυτής. 

7.α. Όπου στις διατάξεις της παραγράφου 3 του άρ¬ 
θρου 2 του Ν. 3075/2002 αναφέρεται "Περιφερειακό Σύ¬ 
στημα Υγείας (Πε.Σ.Υ.)" νοείται από την έναρξη ισχύος 
του Ν. 3106/2003 (ΦΕΚ 30 Α') το "Περιφερειακό Σύστημα 
Υγείας και Πρόνοιας (Πε.Σ.Υ.Π.)". 

β. Το μόνιμο ή με σύμβαση εργασίας ιδιωτικού δικαίου 
αορίστου χρόνου προσωπικό του Εθνικού Οργανισμού 
Κοινωνικής Φροντίδας (Ε.Ο.Κ.Φ.), το προσωπικό του 
Ιδρύματος Βρεφονηπιακών Σταθμών Αθηνών (Ι.Β.Σ.Α.), 
του Ιδρύματος Βρεφονηπιακών Σταθμών Θεσσαλονίκης 
(Ι.Β.Σ.Θ.),του Ιδρύματος Βρεφονηπιακών Σταθμών Λάρι¬ 
σας (Ι.Β.Σ.Λ.), το προσωπικό των υπηρεσιών των περι¬ 
πτώσεων α', β', γ'και δ'της παραγράφου 1 του άρθρου 7 
του Ν. 2646/1998, καθώς και το προσωπικό των Ν.Π.Δ.Δ. 
που μετατράπηκαν σε περιφερειακές μονάδες του 
Πε.Σ.Υ.Π. με τις διατάξεις της παραγράφου 2του άρθρου 
1 του Ν. 3106/2003, το οποίο μετατάσσεται ή μεταφέρε- 
ται και επιλέγει την ένταξή του σε μόνιμες θέσεις, σύμ¬ 
φωνα με τις διατάξεις των παραγράφων 2, 7 και 9 του άρ¬ 
θρου 1, της παραγράφου 2 του άρθρου 5, της παραγρά¬ 
φου 6 του άρθρου 6, των παραγράφων 8 και 11 του 
άρθρου 7, των παραγράφων 2, 3, 7, 9 και 10 του άρθρου 
8 και του άρθρου 9 του Ν. 3106/2003 (ΦΕΚ 30 Α'), στο 
Υπουργείο Υγείας και Πρόνοιας ή σε Υπηρεσίες των Πε¬ 
ριφερειών ή σε Περιφερειακά Συστήματα Υγείας και Πρό¬ 
νοιας (Πε.Σ.Υ.Π.) ή στο Εθνικό Συμβούλιο Κοινωνικής 

Φροντίδας (Ε.ΣΥ.Κ.Φ.) ή στο Εθνικό Κέντρο Άμεσης Κοι¬ 
νωνικής Βοήθειας (Ε.Κ.Α.Κ.Β.) ή στους Ο.Τ.Α. Α'και Β' 
βαθμού, καθώς και σε υπηρεσίες Ν.Π.Δ.Δ. των Ο.Τ.Α. 
Α'και Β' βαθμού ή άλλων Ν.Π.Δ.Δ., δύναται, αντί της αυτο¬ 
δίκαιης υπαγωγής του στο ασφαλιστικό - συνταξιοδοτικό 
καθεστώς κύριας, επικουρικής ασφάλισης, πρόνοιας και 
υγειονομικής περίθαλψης που διέπει το αντίστοιχο προ¬ 
σωπικό της νέας του θέσης, να διατηρήσει το προηγού¬ 
μενο της μετάταξης ή μεταφοράς του ασφαλιστικό - συ- 
νταξιοδοτικό καθεστώς και όλη η εφεξής υπηρεσία του 
στη νέα του θέση θεωρείται ότι διανύεται στη θέση από 
την οποία προέρχεται. Η διατήρηση του προηγούμενου 
της μετάταξης ή μεταφοράς ασφαλιστικού - συνταξιοδο- 
τικού καθεστώτος από τους υπαλλήλους του προηγούμε¬ 
νου εδαφίου γίνεται με ανέκκλητη δήλωσή τους που υπο¬ 
βάλλεται στην υπηρεσία στην οποία μετατάσσονται ή με- 
ταφέρονται. Η προθεσμία για την υποβολή της δήλωσης 
είναι τρεις (3) μήνες και αρχίζει για όσους μεν έχουν ήδη 
μεταταγεί ή ενταχθεί από την έναρξη ισχύος του νόμου 
αυτού, για όσους δε πρόκειται να μεταταγούν ή εντα¬ 
χθούν σε θέσεις μόνιμων υπαλλήλων μετά την ισχύ του 
παρόντος, από την ημερομηνία έκδοσης της σχετικής 
πράξης. 

Η ασφαλιστική - συνταξιοδοτική τακτοποίηση του προ¬ 
σωπικού της παραγράφου αυτής, όπου συντρέχει περί¬ 
πτωση, για το χρονικό διάστημα από τη δημοσίευση του 
Ν. 3106/2003 ή του Ν. 2646/1998, κατά περίπτωση, μέχρι 
την έναρξη ισχύος του νόμου αυτού γίνεται σύμφωνα με 
τα οριζόμενα από τις οικείες διατάξεις του κάθε φορέα. 

γ. Οι ασφαλιστικές εισφορές που προβλέπονται από τη 
νομοθεσία των φορέων κύριας, επικουρικής ασφάλισης, 
πρόνοιας και υγειονομικής περίθαλψης για την ασφάλιση 
του ανωτέρω προσωπικού καταβάλλονται του μεν εργο¬ 
δότη από τις υπηρεσίες στις οποίες μετατάσσεται ή με- 
ταφέρεται, του δε ασφαλισμένου από τον ίδιο. 

δ. Οι διατάξεις του άρθρου 5 του Ν. 2320/1995 έχουν 
εφαρμογή, όπου συντρέχει περίπτωση, και για το προσω¬ 
πικό της παραγράφου αυτής. 

ε. Ειδικά, το τακτικό προσωπικό του τέως ΠΙΚΠΑ εξα¬ 
κολουθεί από της μεταφοράς του στον Ε.Ο.Κ.Φ. με τις 
διατάξεις του Ν. 2646/1998 μέχρι τη μεταφορά του στο 
Πε.Σ.Υ.Π. ή τη μεταφορά ή τη μετάταξή του σε δημό¬ 
σιες υπηρεσίες ή Ν.Π.Δ.Δ. ή τους Ο.Τ.Α., να διέπεται 
από τις διατάξεις του άρθρου 11 του Ν.Δ. 4277/1962 
(ΦΕΚ 191 Α'). 

8.α. Στο τέλος του άρθρου 1 του Κώδικα Πολιτικών και 
Στρατιωτικών Συντάξεων προστίθεται παράγραφος 13 
που έχει ως εξής: 

"13. Το τακτικό προσωπικό των μη συνταγματικά κατο¬ 
χυρωμένων ανεξάρτητων διοικητικών αρχών, καθώς και 
τα μέλη των οικογενειών τους αποκτούν δικαίωμα σύντα¬ 
ξης από το Δημόσιο, σύμφωνα με τις διατάξεις του Κώδι¬ 
κα αυτού." 

β. Το προσωπικό της προηγούμενης παραγράφου υπά¬ 
γεται στην ασφάλιση του Ταμείου Επικουρικής Ασφάλι¬ 
σης Δημοσίων Υπαλλήλων (Τ.Ε.Α.Δ.Υ.), του Μετοχικού 
Ταμείου Πολιτικών Υπαλλήλων (Μ.Τ.Π.Υ.), του Ταμείου 
Πρόνοιας Δημοσίων Υπαλλήλων (Τ.Π.Δ.Υ.) για εφάπαξ 
βοήθημα, καθώς και στην υγειονομική περίθαλψη του Δη¬ 
μοσίου, με τους όρους και τις προϋποθέσεις των λοιπών 
τακτικών δημοσίων πολιτικών υπαλλήλων. 

γ. Οι ασφαλιστικές εισφορές που προβλέπονται από τη 
νομοθεσία των φορέων κύριας και επικουρικής ασφάλι¬ 


σης, πρόνοιας και υγειονομικής περίθαλψης για την 
ασφάλιση του ανωτέρω προσωπικού καταβάλλονται του 
μεν εργοδότη από τις ανεξάρτητες διοικητικές αρχές, του 
δε ασφαλισμένου από τους ίδιους. 

δ. Η ασφαλιστική - συνταξιοδοτική τακτοποίηση του 
προσωπικού, που διέπεται από τις διατάξεις της παρα¬ 
γράφου αυτής, από το διορισμό ή τη μετάταξή του στις 
ανεξάρτητες διοικητικές αρχές μέχρι την ισχύ του νόμου 
αυτού, όπου συντρέχει περίπτωση, γίνεται με ανάλογη 
εφαρμογή των διατάξεων των άρθρων 17 του Ν. 
2084/1992 και 59 του Κώδικα Πολιτικών και Στρατιωτικών 
Συντάξεων, κατά περίπτωση, όπως ισχύουν κάθε φορά. 

9. Το μόνιμο προσωπικό του νομικού προσώπου δημο¬ 
σίου δικαίου με την επωνυμία "Εταιρεία Προστασίας Ανη¬ 
λίκων Καρδίτσας", το οποίο διέπεται από τις διατάξεις 
του Υπαλληλικού Κώδικα (Ν. 2683/1999, ΦΕΚ 19 Α'), 
όπως αυτές εφαρμόζονται στους υπαλλήλους των 
Ν.Π.Δ.Δ. και το οποίο ασφαλίζεται στον κλάδο συντάξε¬ 
ων του Ιδρύματος Κοινωνικών Ασφαλίσεων (Ι.Κ.Α.), υπά¬ 
γεται στις διατάξεις του άρθρου 11 του Ν.Δ. 4277/1962 
(ΦΕΚ 191 Α'), όπως αυτές ισχύουν κάθε φορά, από της 
ισχύος του παρόντος νόμου. 

10. Το τακτικό προσωπικό του Α' Θεραπευτηρίου Χρο¬ 
νιών Παθήσεων Αθηνών (Κέντρο Αποθεραπείας και Απο¬ 
κατάστασης Ν.Α. Αττικής), του Β' Θεραπευτηρίου Χρο¬ 
νιών Παθήσεων Αθηνών, του Γ' Θεραπευτηρίου Χρονιών 
Παθήσεων Αθηνών, του θεραπευτηρίου Χρονιών Παθή¬ 
σεων Μελισσίων και του Κέντρου Κοινωνικής Αποκατά¬ 
στασης Χανσενικών εξακολουθεί από της μεταφοράς του 
στο Θεραπευτήριο Χρονιών Παθήσεων Αττικής να διέπε- 
ται από τις διατάξεις του άρθρου 11 του Ν.Δ. 4277/1962. 

11. α. Οι διατάξεις της παραγράφου 8 του άρθρου 7 του 
Ν. 2703/1999 (ΦΕΚ 72 Α') έχουν ανάλογη εφαρμογή και 
για το μόνιμο και με σχέση εργασίας ιδιωτικού δικαίου αο¬ 
ρίστου χρόνου προσωπικό του Οργανισμού Βάμβακος 
που μετετάγησαν στο Εθνικό'ΙδρυμαΑγροτικής Έρευνας 
(ΕΘ.Ι.ΑΓ.Ε.) σε εφαρμογή των διατάξεων της παραγρά¬ 
φου 5του άρθρου 28του Ν. 2637/1998 (ΦΕΚ200 Α'), όπως 
προστέθηκε με την παράγραφο 17 του άρθρου 24 του Ν. 
2945/2001 (ΦΕΚ 223 Α'). 

β. Η τρίμηνη προθεσμία για την υποβολή της δήλωσης 
διατήρησης του προηγούμενου της μετάταξης ασφαλι¬ 
στικού - συνταξιοδοτικού καθεστώτος αρχίζει από την 
έναρξη ισχύος του νόμου αυτού. 

γ. Οι διατάξεις της παραγράφου αυτής ισχύουν από την 
έναρξη ισχύος του Ν. 2945/2001. 

12. Ως μισθός με βάση τον οποίο κανονίζεται η σύνταξη 
των δημοσίων υπαλλήλων που διατέλεσαν ή διατελούν 
προϊστάμενοι των Ειδικών Υπηρεσιών Διαχείρισης, στις 
οποίες έχουν εφαρμογή οι διατάξεις του άρθρου 7 του Ν. 
2860/2000 (ΦΕΚ 251 Α'), λαμβάνεται ποσοστό ογδόντα 
τοις εκατό (80%) του μηνιαίου βασικού μισθού του βαθ¬ 
μού Γενικού Διευθυντή, προσαυξημένου με το επίδομα 
χρόνου υπηρεσίας που αντιστοιχεί στα έτη υπηρεσίας 
τους, με εξαίρεση όσους φέρουν βαθμό Γενικού Διευθυ¬ 
ντή των οποίων η σύνταξη υπολογίζεται με βάση τις συ¬ 
ντάξιμες αποδοχές του βαθμού τους. Τη σύνταξη αυτή δι¬ 
καιούνται τα ανωτέρω πρόσωπα, εφόσον συντρέχουν 
αθροιστικά οι εξής προϋποθέσεις: 

α) Να έχουν συμπληρώσει διετή θητεία σε θέσεις προϊ¬ 
σταμένων Ειδικών Υπηρεσιών Διαχείρισης. 

β) Να έχουν τετραετή συνολική υπηρεσία στο βαθμό 
του Διευθυντή. 

γ) Να έχουν αποχωρήσει από την Υπηρεσία από θέση 
προϊσταμένου Ειδικής Υπηρεσίας Διαχείρισης για οποι- 
ονδήποτε λόγο, με εξαίρεση την απόλυση για πειθαρχικό 
παράπτωμα. 

13. α. Οι υπάλληλοι του ΚΕΠΕπου υπηρετούσαν σε αυ¬ 
τό κατά την έναρξη ισχύοςτου Ν. 2579/1998 (ΦΕΚ31 Α') 
και μετατάχθηκαν ή μετατάσσονται σύμφωνα με τις δια¬ 
τάξεις του άρθρου 25 του Π.Δ. 94/2000 (ΦΕΚ 75 Α') σε 
υπηρεσίες του Δημοσίου, των Ν.Π.Δ.Δ. ή των Ο.Τ.Α. 
μπορούν, αντί της αυτοδίκαιης υπαγωγής τους στο 
ασφαλιστικό - συνταξιοδοτικό καθεστώς κύριας, επι¬ 
κουρικής ασφάλισης, πρόνοιας και υγειονομικής περί¬ 
θαλψης που διέπει το αντίστοιχο προσωπικό της νέας 
τους θέσης, να διατηρήσουν το προηγούμενο της μετά¬ 
ταξής τους ασφαλιστικό - συνταξιοδοτικό καθεστώς και 
όλη η εφεξής υπηρεσία τους στη νέα τους θέση θεωρεί¬ 
ται ότι διανύεται στη θέση από την οποία προέρχονται. 
Η διατήρηση του προηγούμενου της μετάταξης ασφαλι¬ 
στικού - συνταξιοδοτικού καθεστώτος από τους υπαλ¬ 
λήλους του προηγούμενου εδαφίου γίνεται με ανέκκλη¬ 
τη δήλωσή τους που υποβάλλεται στην υπηρεσία στην 
οποία μετατάσσονται. Η προθεσμία για την υποβολή της 
δήλωσης είναι τρεις (3) μήνες και αρχίζει για όσους μεν 
έχουν ήδη μεταταγεί από την έναρξη ισχύος του νόμου 
αυτού, για όσους δε πρόκειται να μεταταγούν μετά την 
ισχύ του νόμου αυτού, από την ημερομηνία έκδοσης της 
σχετικής πράξης. 

β. Οι ασφαλιστικές εισφορές που προβλέπονται από τη 
νομοθεσία των φορέων κύριας, επικουρικής ασφάλισης 
και πρόνοιας, καθώς και υγειονομικής περίθαλψης για 
την ασφάλιση των ανωτέρω υπαλλήλων καταβάλλονται 
του μεν εργοδότη από τις υπηρεσίες στις οποίες μετα¬ 
τάσσονται, του δε ασφαλισμένου από τους ίδιους. Η 
ασφαλιστική - συνταξιοδοτική τακτοποίηση των υπαλλή¬ 
λων που διέπονται από τις διατάξεις της παραγράφου αυ¬ 
τής, όπου συντρέχει περίπτωση, γίνεται με ανάλογη 
εφαρμογή των διατάξεων του κάθε φορέα. 

Οι διατάξεις του άρθρου 5 του Ν. 2320/1995 έχουν 
εφαρμογή, όπου συντρέχει περίπτωση, και για τους 
υπαλλήλους της παραγράφου αυτής. 

14. α. Οι μόνιμοι ιατροί του Ι.Κ.Α. που απολύθηκαν λόγω 
ορίου ηλικίας μέχρι την έναρξη ισχύος του νόμου αυτού, 
χωρίς να έχουν συμπληρώσει πενταετή μόνιμη υπηρεσία, 
δύνανται, εφόσον έχουν συμπληρώσει χρόνο υπηρεσίας 
ιατρού του Ιδρύματος με σύμβαση το λιγότερο δέκα (10) 
χρόνων, είτε συνέχεια είτε με διακοπές, να αναγνωρίσουν 
ως συντάξιμες τις υπηρεσίες των παραγράφων 2 και 3 του 
άρθρου 2 του Ν.Δ. 4277/1962 (ΦΕΚ 191 Α'), εφόσον υπο¬ 
βάλλουν σχετική αίτηση εντός ενός (1) έτους από την ισχύ 
του νόμου αυτού. 

Το δικαίωμα που αναφέρεται στην προηγούμενη παρά¬ 
γραφο ασκείται μόνο στον κλάδο κύριας σύνταξης του 
Ιδρύματος και με καταβολή εισφοράς 6,67%, υπολογιζο- 
μένης στις τακτικές μηνιαίες αποδοχές εξόδου από την 
υπηρεσία, όπως αυτές έχουν διαμορφωθεί κατά το χρόνο 
υποβολής της αίτησης αναγνώρισης. 

Το προκύπτον ποσό καταβάλλεται από τον ασφαλι¬ 
σμένο είτε εφάπαξ μέσα σε τρεις (3) μήνες από την κοι¬ 
νοποίηση της απόφασης είτε σε 24 ισόποσες μηνιαίες 
δόσεις. 

Σε περίπτωση μη εμπρόθεσμης εξόφλησης δόσεων, το 
ποσό επιβαρύνεται με τα προβλεπόμενα για τις καθυστε- 
ρούμενες εισφορές πρόσθετα τέλη. 


Η καταβολή της σύνταξης που θεμελιώνεται με τις δια¬ 
τάξεις αυτές αρχίζει από την πρώτη του επόμενου μήνα 
από την εξόφληση των οφειλόμενων εισφορών. 

β. Το παραπάνω δικαίωμα μπορεί να ασκηθεί μόνο εφό¬ 
σον επιστραφεί η καταβληθείσα σύμφωνα με το άρθρο 4 
του Ν.Δ. 4277/1962 αποζημίωση. 

γ. Οι διατάξεις της παραγράφου 4 του άρθρου 4 του 
Ν.Δ. 4579/1966 (ΦΕΚ 234 Α') δεν έχουν εφαρμογή στην 
περίπτωση αυτή. 

δ. Εάν τα πρόσωπα της παραγράφου 1 αποβιώσουν 
πριν την ολοσχερή εξόφληση της οφειλής, το ποσό των 
δόσεων που υπολείπονται καταβάλλεται από τα πρόσωπα 
στα οποία θα μεταβιβαστεί η σύνταξη. 

15.α. Οι αξιωματικοί και ανθυπασπιστές πολεμικής δια¬ 
θεσιμότητας ή πολεμικής αποστρατείας, ανεξαρτήτως 
του νόμου υπαγωγής τους, λαμβάνουν ισοβίως σε ποσο¬ 
στό τον εκάστοτε βασικό μισθό και το επίδομα χρόνου 
υπηρεσίας των εν ενεργεία ομοιοβάθμων τους, κατά κα¬ 
τηγορίες, ως εξής: 
αα) οι της Α' κατηγορίας το 100%, 
ββ) οι της Β' κατηγορίας το 90%. 
β. Στις παραπάνω αποδοχές προστίθενται στο ακέραιο 
τα επιδόματα που λαμβάνουν οι εν ενεργεία ομοιόβαθμοί 
τους, εκτός αν αυτά δεν προβλέπονται για τη συγκεκρι¬ 
μένη κατηγορία στρατιωτικών, από ειδικούς προς τούτο 
νόμους, που καθορίζουν γενικά τους μισθούς και τα επι¬ 
δόματα των στρατιωτικών. Επίσης προστίθεται και η προ- 
βλεπόμενη από τις διατάξεις του άρθρου 43 του Κώδικα 
Πολιτικών και Στρατιωτικών Συντάξεων προσαύξηση, 
εφόσον θα την δικαιούνται συνταξιοδοτικά. 

γ. Το επίδομα αναπηρίας των παραπάνω αξιωματικών και 
ανθυπασπιστών καθορίζεται αναλόγως από την οικεία Ανώ¬ 
τατη Υγειονομική Επιτροπή, για μία ή περισσότερες βλάβες 
από τραύματα ή παθήσεις εξαιτίας των οποίων έχουν υπα¬ 
χθεί στις καταστάσεις πολεμικής διαθεσιμότητας ή πολεμι¬ 
κής αποστρατείας και υπολογίζεται σε ποσοστό επί του εκά¬ 
στοτε καταβαλλόμενου βασικού μισθού, ως εξής: 

γα) Για αναπηρία άνω του 50% και μέχρι 60%, ποσοστό 
40%, 

γβ) Γ ια αναπηρία άνω του 60% και μέχρι 70%, ποσοστό 
60%, 

γγ) Γ ια αναπηρία άνω του 70% και μέχρι 80%, ποσοστό 
80%, 

γδ) Γ ια αναπηρία άνω του 80% και μέχρι 90%, ποσοστό 

120 %, 

γε) Γ ια αναπηρία άνω του 90%, ποσοστό 150%. 

Γ ια ποσοστό αναπηρίας κάτω του 50% το επίδομα υπο¬ 
λογίζεται βάσει του ποσοστού αυτού, μη δυνάμενο να 
υπερβείτο 40%, επί του εκάστοτε καταβαλλόμενου βασι¬ 
κού μισθού. 

Στις περιπτώσεις που από τη γνωμάτευση της οικείας 
Ανώτατης Υγειονομικής Επιτροπής, για την ένταξη στις 
καταστάσεις πολεμικής διαθεσιμότητας ή αποστρατείας 
δεν προσδιορίζεται ποσοστό αναπηρίας αλλά ποσοστό 
επιδόματος, σε συνάρτηση με την πάθηση για την οποία 
έχουν υπαχθεί στις καταστάσεις αυτές, το επίδομα ανα¬ 
πηρίας υπολογίζεται με βάση το ποσοστό αυτό επί του 
εκάστοτε καταβαλλόμενου βασικού μισθού, μη δυνάμενο 
όμως το ποσοστό αυτό να υπερβεί το 40%. Εάν στη γνω¬ 
μάτευση της εν λόγω Επιτροπής δεν προσδιορίζεται ούτε 
ποσοστό αναπηρίας ούτε επιδόματος, καταβάλλεται ανα¬ 
πηρικό επίδομα σε ποσοστό 8% επί του εκάστοτε κατα¬ 
βαλλόμενου βασικού τους μισθού. 

δ. Το επίδομα αεροθεραπείας ή λουτροθεραπείας κα¬ 
ταβάλλεται στο αυτό ποσό για όλους τους παραπάνω 
στρατιωτικούς, ανεξαρτήτως του νόμου υπαγωγής τους, 
και είναι ίσο με αυτό που καθορίζεται κάθε φορά με από¬ 
φαση του Υπουργού Οικονομίας και Οικονομικών για 
τους συνταξιούχους αναπήρους πολέμου ειρηνικής πε¬ 
ριόδου και λοιπές κατηγορίες που δικαιούνται επιδόμα¬ 
τος αεροθεραπείας ή λουτροθεραπείας. 

ε. Οι διατάξεις των περιπτώσεων γ' και δ' της παραγρά¬ 
φου αυτής εφαρμόζονται αναλόγως και στους υπαξιωμα- 
τικούς που τίθενται σε κατάσταση πολεμικής αποστρα¬ 
τείας κατά τις διατάξεις του Ν. 875/1979 (ΦΕΚ50 Α'). 

στ. Σε περίπτωση που, από τις διατάξεις της παραγρά¬ 
φου αυτής, προκύπτουν συνολικές μηνιαίες αποδοχές μι¬ 
κρότερες από αυτές που λαμβάνουν οι δικαιούχοι κατά 
την έναρξη ισχύος τους, η τυχόν διαφορά διατηρείται ως 
προσωπική, μέχρι την κάλυψή της από οποιαδήποτε αύ¬ 
ξηση αποδοχών, πληντης οικογενειακής παροχής. 

ζ. Από την ημερομηνία ισχύος των διατάξεων της παρα¬ 
γράφου αυτής καταργείται κάθε άλλη διάταξη γενική ή 
ειδική, που ρυθμίζει διαφορετικά τα θέματα που ρυθμίζο¬ 
νται από αυτές. 

16. Οι διατάξεις της παραγράφου 2 του άρθρου 7του Ν. 
2703/1999 (ΦΕΚ 72 Α') έχουν ανάλογη εφαρμογή και για 
το προσωπικό των Ο.Τ.Α. που μετατάχθηκε ή μετατάσσε¬ 
ται σύμφωνα μετις διατάξεις της παραγράφου 22 του άρ¬ 
θρου 8 του Ν. 2307/1995 (ΦΕΚ 113 Α'), όπως αυτές έχουν 
αντικατασταθεί με τις διατάξεις της παραγράφου 4 του 
άρθρου 12του Ν. 2503/1997 (ΦΕΚ 107 Α'). 

17. Οι διατάξεις της περίπτωσης γ' της παραγράφου 4 
του άρθρου 1 του Ν. 3075/2002 αντικαθίστανται ως εξής: 

"γ. Ο μέσος όρος του εισοδήματος που έχει δηλωθεί συ¬ 
νολικά κατά τα τρία προηγούμενα οικονομικά έτη, εκείνου 
που υποβάλλεται η αίτηση για συνταξιοδότηση, στο 
οποίο συμπεριλαμβάνεται και αυτό που προκύπτει με βά¬ 
ση τα τεκμήρια, να μην υπερβαίνει το 14πλάσιο της μηνι¬ 
αίας κύριας σύνταξης που αντιστοιχεί στην ίδια χρονική 
περίοδο σε πτυχιούχο δημόσιο υπάλληλο πανεπιστημια¬ 
κής εκπαίδευσης με 35 έτη δημόσιας υπηρεσίας." 

18. Όπου συντρέχει περίπτωση και δεν ορίζεται διαφο¬ 
ρετικά στις επί μέρους διατάξεις, οι διατάξεις των προη¬ 
γούμενων άρθρων και του παρόντος εφαρμόζονται ανα¬ 
λόγως και για τους υπαλλήλους των Ο.Τ.Α. και των άλλων 
Ν.Π.Δ.Δ. που διέπονται από το ίδιο με τους δημοσίους 
υπαλλήλους συνταξιοδοτικό καθεστώς, είτε οι συντάξεις 
τους βαρύνουν το Δημόσιο είτε τους οικείους φορείς, κα¬ 
θώς και για το προσωπικό του Οργανισμού Σιδηροδρό¬ 
μων Ελλάδος και των υπαλλήλων των ασφαλιστικών τα¬ 
μείων του προσωπικού των Σιδηροδρομικών Δικτύων, 
που διέπονται από το καθεστώς του Ν.Δ. 3395/1955 (ΦΕΚ 
276 Α'). 

Οι διατάξεις των προηγούμενων άρθρων και του παρό¬ 
ντος εφαρμόζονται και για τα πρόσωπα στα οποία έχουν 
συντρέξει οι προϋποθέσεις των διατάξεων αυτών κατά το 
παρελθόν και έχουν εξέλθει της υπηρεσίας πριν από την 
έναρξη ισχύος του νόμου αυτού, καθώς και για τις οικο¬ 
γένειες όσων από αυτούς έχουν πεθάνει. 

Τα οικονομικά αποτελέσματα από την εφαρμογή των 
διατάξεων των προηγούμενων άρθρων και του παρό¬ 
ντος, όπου δεν ορίζεται διαφορετικά στις επί μέρους δια¬ 
τάξεις, αρχίζουν από την πρώτη του επόμενου μήνα εκεί¬ 
νου που υποβλήθηκε στις αρμόδιες υπηρεσίες η σχετική 
αίτηση. 


Άρθρο 4 

Διοικητικές διατάξεις 

1. Απονέμεται στον προϊστάμενο του Τμήματος Συμβά¬ 
σεων της Ειδικής Νομικής Υπηρεσίας του Υπουργείου 
Εξωτερικών Χαρίλαο Ιωάννη Ζαχαριάδη μηνιαία προσω¬ 
πική σύνταξη σε βάρος του Δημοσίου, ίση με εκείνη που 
κάθε φορά αντιστοιχεί στο βαθμό του Νομικού Συμβού¬ 
λου της Ειδικής Νομικής Υπηρεσίας του Υπουργείου Εξω¬ 
τερικών με τριάντα πέντε (35) έτη δημόσιας υπηρεσίας. Η 
σύνταξη αυτή αρχίζει να καταβάλλεται από τηνπρώτη του 
επόμενου μήνα της έναρξης ισχύος του νόμου αυτού, 
σύμφωνα με τις διατάξεις που ισχύουν για τη συνταξιο- 
δότηση των δημοσίων υπαλλήλων. 

2. Για θέματα μισθών και συντάξεων γενικά το Ελεγκτι¬ 
κό Συνέδριο γνωμοδοτεί μόνο σε ερωτήματα του Υπουρ¬ 
γού Οικονομίας και Οικονομικών. Κάθε άλλη διάταξη που 
ρυθμίζει το θέμα αυτό διαφορετικά καταργείται. 

3. Οι διατάξεις της περίπτωσης β' της παραγράφου 10 
του άρθρου 4 του Ν. 3075/2002 αντικαθίστανται, από τό¬ 
τε που ίσχυσαν, ως εξής: 

"β. Ο λογαριασμός του Ν. 103/1975, που ετηρείτο από 
τα Ν.Π.Δ.Δ. για τη λήψη εφάπαξ βοηθήματος των υπαλ¬ 
λήλων του, διατηρείται και μετά τη μετατροπή τους σε 
ανώνυμες εταιρίες και διέπεται από την κείμενη νομοθε¬ 
σία, όπως ισχύει κάθε φορά. Ο ειδικός αυτός λογαρια¬ 
σμός διατηρείται μέχρι την αποχώρηση όλων των υπαλ- 
λήλωντης παραγράφου αυτής, οπότε και καταργείται αυ¬ 
τοδικαίως. Οι διατάξεις της περίπτωσης αυτής έχουν 
εφαρμογή και για τους μόνιμους υπαλλήλους των πρώην 
λιμενικών ταμείων, οι οποίοι κατά τη μετατροπή των τα¬ 
μείων αυτών σε Α.Ε. είχαν ήδη μεταταγεί σε άλλες υπη¬ 
ρεσίες και είτε είχαν διατηρήσει το παλαιό ασφαλιστικό 
καθεστώς και τη συνέχιση της ασφάλισής τους στο καθε¬ 
στώς του Ν. 103/1975 είτε είχαν εξαιρεθεί από τις διατά¬ 
ξεις του νόμου αυτού, διατήρησαν όμωςτο δικαίωμά τους 
για τμηματική καταβολή του εφάπαξ βοηθήματος κατά τη 
συνταξιοδότησή τους." 

4. Στην περίπτωση α' της παραγράφου 12 του άρθρου 
17του Ν. 2860/2000 (ΦΕΚ 251 Α'), όπως αντικαταστάθηκε 
με την παράγραφο 6 του άρθρου 23 του Ν. 3148/2003 
(ΦΕΚ 136Α'), αντί των λέξεων "του άρθρου 3του Π.Δ. 50/ 
2001"τίθενται οι λέξεις "του άρθρου 2του Π.Δ. 50/2001". 

5. α. Αν σύζυγος ή τέκνα υπαλλήλων ή στρατιωτικών φο- 
νευθούν ή καταστούν πλήρως ανίκανοι για εργασία εξαι- 
τίας ή εξ αφορμής εγκληματικής πράξης σχετικής με την 
ιδιότητα του συζύγου ή του γονέα τους, χορηγείται από 
το Δημόσιο εφάπαξ βοήθημα που ανέρχεται σε εκατό χι¬ 
λιάδες (100.000) ευρώ. 

β. Το βοήθημα αυτό καταβάλλεται: 

1. Στο/στη σύζυγο ή τέκνο που κατέστη πλήρως ανίκα¬ 
νο για εργασία. 

2. Στον επιζώντα σύζυγο και στα άγαμα τέκνα, κατ’ ισο- 
μοιρία, εάν πρόκειται για θάνατο συζύγου. 

3. Στους γονείς και στα τυχόν άγαματέκνα, κατ’ ισομοιρία, 
εάν πρόκειται για θάνατο τέκνου. Εάν δεν απομένουν άλλα 
τέκνα, το βοήθημα λαμβάνουν κατ’ ισομοιρία οι γονείς. 

γ. Αν τα πρόσωπα της παραγράφου αυτής καταστούν 
διαρκώς μερικώς ανίκανα προς εργασία, για τους αναφε- 
ρόμενους στην ίδια παράγραφο λόγους, χορηγείται σε 
αυτούς ποσοστό του προβλεπόμενου στην παράγραφο 
αυτή εφάπαξ βοηθήματος ανάλογο με το ποσοστό της 
ανικανότητάς τους. 

δ. Οι διατάξεις των παραγράφων 3 του άρθρου 1 και 4 
του άρθρου 2 του Ν. 1897/1990 (ΦΕΚ120 Α'), καθώς και οι 
όμοιες του δεύτερου εδαφίου του άρθρου 8 του ίδιου νό¬ 
μου, ως προς τη φύση της εγκληματικής πράξης, έχουν 
ανάλογη εφαρμογή και για τις διατάξεις της παραγράφου 
αυτής. 

ε. Οι διατάξεις της παραγράφου αυτής εφαρμόζονται 
αναδρομικά από 1ης Ιανουάριου 1997. 

στ. Το εφάπαξ βοήθημα της παραγράφου αυτής δεν 
υπόκειται σε καμία κράτηση και δεν αποτελεί εισόδημα. 

6. Ο συντελεστής προσδιορισμού του βασικού μισθού 
του βαθμού του Αρχηγού Γενικού Επιτελείου Εθνικής 
Άμυνας (Α/Γ.Ε.ΕΘ.Α.) ορίζεται από 1ης Ιανουάριου 2004 
σε δύο και εξήντα εκατοστά (2,60) επί του βασικού μισθού 
του βαθμού ανθυπολοχαγού. 

7. Ο χρόνος υπηρεσίας των υπαλλήλων που υπηρετούν 
στο Δημόσιο, τα Νομικά Πρόσωπα Δημοσίου Δικαίου, 
τους Ο.Τ.Α. και τις Νομαρχιακές Αυτοδιοικήσεις, ο οποί¬ 
ος προσφέρθηκε στις Αγροτικές Συνεταιριστικές Οργα¬ 
νώσεις πριν από το διορισμό τους, σε εφαρμογή αποφά¬ 
σεων του Υπουργού Γεωργίας και οι δαπάνες μισθοδο¬ 
σίας τους καλύπτονταν από το λογαριασμό διαχείρισης 
των λιπασμάτων του Υπουργείου Γεωργίας, λαμβάνεται 
υπόψη για την υπηρεσιακή εξέλιξη. 

Άρθρο 5 

Προκαλούμενη δαπάνη 

Από τις διατάξεις του νόμου αυτού προκαλείται, πέραν 
της προβλεπόμενης δαπάνης από τις διατάξεις του Ν. 
3205/2003, δαπάνη: 

Α. Σε βάρος του Κρατικού Προϋπολογισμού, η οποία θα 
ανέλθει για το έτος 2004 σε ευρώ 14.622.600, περίπου, μη 
αυξανόμενη περαιτέρω για τα επόμενα τέσσερα (4) έτη. 

Β. Σε βάρος του προϋπολογισμού του Ι.Κ.Α. και των άλ¬ 
λων ασφαλιστικών οργανισμών, η οποία θα ανέλθει για το 
έτος 2004 σε ευρώ 1.200.000, περίπου, μη αυξανόμενη 
περαιτέρω για τα επόμενα τέσσερα (4) έτη. 

Γ. Σε βάρος του Προϋπολογισμού της Βουλής, ακαθό¬ 
ριστη. 


Οι δαπάνες αυτές θα καλυφθούν από τις εγγεγραμμέ¬ 
νες πιστώσεις στον Κρατικό Προϋπολογισμό, στον Προϋ¬ 
πολογισμό του Ι.Κ.Α. και στον Προϋπολογισμό της Βου¬ 
λής, αντίστοιχα. 

Άρθρο 6 

1. Η θητεία του Διοικητικού Συμβουλίου της Επιτροπής 
Κεφαλαιαγοράς παρατείνεται από τη λήξη της μέχρι το 
διορισμό νέου Διοικητικού Συμβουλίου και πάντως για 
χρονικό διάστημα όχι μεγαλύτερο των τριών (3) μηνών. 

2. Η παράγραφος 14 του άρθρου 8 του Ν. 3219/2004 
(ΦΕΚ 13 Α') καταργείται από τότε που ίσχυσε και δεν πα¬ 
ράγει κανένα έννομο αποτέλεσμα. 

Άρθρο 7 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν διαφο¬ 
ρετικά ορίζεται στις επί μέρους διατάξεις. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 17 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Ν. ΑΛΙΒΙΖΑΤΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΓΕΩΡΓΙΑΣ 

Δ. ΡΕΠΠΑΣ Γ. ΔΡΥΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 18 Φεβρουάριου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυιτ> προσαυξανόμενη 
κατά 1 θυιΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ :210- 9472556 ϊπΙθγπθΙ : ΗΗρ://νννννν.θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓΠΘΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































